Grad Gradačac - Zvanična web stranica - www.gradacac.ba - Novogodišnji prijem Gradonačelnika Gradačca\nNovogodišnji prijem Gradonačelnika Gradačca\nDatum kreiranja petak, 27 Decembar 2019 17:21\nSinoć je održan tradicionalni Novogodišnji prijem Gradonačelnika Edisa Dervišagića na kojem su pisustvovale brojne zvanice, među kojima su bili privrednici, predstavnici javnih i privatnih preduzeća, organizacija, udruženja, sportskih klubova, političkih partija i medijskih kuća.\nPrijem je kao i do sada organizovan sa ciljem da se ukratko rezimira sve što je učinjeno u prethodnoj godini, te izrazi zahvalnost svima koji učestvuju u kreiranju boljeg života lokalne zajednice.\nGradonačelnik je pozdravio prisutne te istakao da godina koja je već na izmaku je obilježena projektom „ Vodosnabdijevanjem Gradačca „ kao i drugim projektim koji doprinose poboljšanju poslovnog okruženja na području grada Gradačac.\nDa Gradačac uspješno ulaže i brine o poslovnom ambijentu dokaz je i prestižno priznanje „ GLOBALLOCAL“ koja je dodijeljena Gradu Gradačac za kreiranje dobrog ambijenta za razvoj poduzetništva u Srednjoj i jugoistočnoj Evropi u kategoriji „Najbolje lokalne zajednice u 2019. godini“. Važno je istaći da je u ovoj godini Gradačac je dobio i status grada.\nIstaknuti su podaci koji pokazuju rast Budžeta, dobre rezultate privrednih subjekata i povećanje broja zaposlenih, što je praćeno ulaganjem u javnu infrastrukturu. U narednoj godini nastavit će se sa projektom vodosnabdijevanja Gradačca a očekuje se i početak radova na izgradnji gradske garaže, azila za napuštene životinje, te rekonstrukcije kompleksa Starog grada.\nPo završetku obraćanja gradonačelnik Edis Dervišagić se zahvalio prisutnima na dosadašnjoj dobroj saradnji koja pogoduje ekonomskom i svakom drugom razvoju i zaželio sretnu i uspješnu Novu 2020. godinu.


Dogodila se tragedija na koju su svi upozoravali: Poginulo 200 ljudi, srušio se tunel za nuklearno testiranje! – Haber.ba\nSjeverna Koreja - Getty\nNa stotine ljudi je poginulo nakon što se dogodila nesreća u jednom od objekata za nuklearno testiranje u Sjevernoj Koreji, prenosi “Express.co.uk”.\nU ponedeljak je Južna Koreja upozorila da će još jedan nuklearni test na tom mjestu dovesti do kolapsa planinskog objekta, što bi izazvalo smrtonosno curenje radioaktivnih materijala, piše “Telegraf“.\nI Kina je izdala strogo upozorenje Kimu zbog situacija na ovom nuklearnom postrojenju.\nTeme:izdvojeno, nesreća, poginuli, Sjeverna Koreja, tunel, urušavanje


Ekonomija - datum: 2018-01-03 IAKO GA MNOGI KRIVE ZA KRIZU U FINANSIJSKOM SISTEMU Euro proslavio 16. rođendan\nEvropska valuta euro, koju mnogi krive za krizu u svom finansijskom sistemu, 1. januara je proslavila 16. rođendan, što je u blizini institucija Evropske unije obilježeno uz sprektakularan vatromet. Oni koji su slavili uvođenje papirnih novčanica i kovanica eura u 12 evropskih zemalja 2002. godine, tada su slavili jer taj datum smatraju važnim korakom na putu ka evropskoj političkoj integraciji.\n– Euro je pobjeda za Evropu. Poslije jednog vijeka razaranja, ratova i nevolja, naš kontinent konačno potvrđuje svoj identitet i moć u miru, jedinstvu i stabilnosti – izjavio je tada francuski predsjednik Žak Širak.\nPrema izveštaju Eurobarometra, euro se van eurozone posmatra prilično negativno dok je popularan u zemljama koje ga koriste, posebno u Irskoj, uz podršku jedinstvene valute sa 85 procenata, pa su tako jedino iza Luksemburga. Ni Evropljani više nisu toliki optimisti kada je riječ o budućnosti zajedničke valute, prije deset godina ih je bilo 70, a danas samo 50 odsto, prenosi Telegraf. Grafički simbol eura € izveden je iz grčkog slova epsilon i označava prvo slovo riječi Evropa, a dvije paralelne linije trebalo bi da simbolizuju stabilnost jedinstvenog evropskog novca.


Seminar o radu kadrovske službe | Ministarstvo odbrane Republike Srbije\nSeminar o radu kadrovske službe\nU okviru aktivnosti kojima se obeležava Dan kadrovske službe – 1. septembar, danas je u Domu Garde u Topčideru održan seminar o radu kadrovske službe Ministarstva odbrane i Vojske Srbije.\nSeminar u organizaciji Uprave za kadrove Sektora za ljudske resurse otvorio je državni sekretar Aleksandar Živković, radom seminara rukovodio je pukovnik Zlatko Mišić, a otvaranju je prisustvovao i brigadni general Savo Iriškić, načelnik Uprave za ljudske resurse.\nOtvarajući seminar, državni sekretar Živković čestitao je praznik svim pripadnicima kadrovske službe i poželeo im uspeh u daljem radu.\n- Čovek je od davnina u središtu svakog sistema, odnosno organizacije, i kao takav predstavlja najznačajniji resurs. Od njega zavisi potencijal i vitalnost svakog elementa organizacione strukture. Zbog toga je upravljanje ljudskim resursima izuzetno stručno i odgovorno pitanje - istakao je državni sekretar Živković, dodajući da organizovanje raznih oblika obrazovanja kadra ima za cilj i upoznavanja sa novinama u oblasti upravljanja ljudskim resursima.\nGovoreći o temama koje su u fokusu rada seminara, državni sekretar Živković istakao je da je uveren da će njihovom realizacijom uz interaktivan pristup svih učesnika, cilj u potpunosti biti ostvaren, te da smatra da su prisutni predstavnici kadrovske službe najkvalitetniji i najodgovorniji i da će se njihova pitanja i sugestije pozitivno odraziti na unapređenje i razvoj upravljanja ljudskim resursima u sistemu odbrane.\nCilj seminara je da se sumiranjem rezultata u oblasti upravljanja ljudskim resursima, problemskim pristupom kroz usmerenu, konstruktivnu i otvorenu razmenu ideja, daju odgovori na najvažnija pitanja iz oblasti funkcionisanja kadrovske službe i usaglasi delovanje organa kadrovske službe u sistemu odbrane.\nMeđu temama posebno se izdvaja problematika koja se odnosi na postupak prijema lica u Ministarstvo dobrane i Vojsku Srbije i prevazilaženje problema radi skraćenja trajanja samog postupka. Osim toga, sagledana su i nova rešenja koja se odnose na regulisanje stanja u službi i unapređivanja oficira i podoficira.\nZavršni deo današnjeg skupa posvećen je predstavljanju mehanizama psihosocijalne podrške i mogućnostima za uspostavljanje integrisanog sistema organizacione podrške za pripadnike i članove porodica zaposlenih u Ministarstvu odbrane i Vojske Srbije.


Uredba o paušalcima doprinosi razvoju preduzetništva\nPrivredna komora Srbije smatra da će se nakon usvajanja izmena i dopuna Uredbe o uslovima za paušalno oporezivanje onih koji imaju prihode od samostalne delatnosti, obezbediti veća predvidljivost poslovanja i značajno doprineti razvoju preduzetništva u Srbiji.\nVlada Srbije je na današnjoj sednici usvojila izmene i dopune Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti.\nNovousvojenim izmenama, piše u saopštenju vlade, omogućeno je izdavanje poreskih rešenja za delatnosti iz takozvane pete grupe u koju spadaju profesionalne delatnosti, kao što su lekari, veterinari, prevodioci, inženjeri…\nU kategoriju drugih profesionalnih delatnosti, navode, potpada većina preduzetnika iz informacionog sektora.\nAleksandar Kemiveš iz PKS ocenjuje da je donošenje izmene Uredbe koja uređuje paušalno oporezivanje rezultat, kako je rekao, rada vlade i premijerke Ane Brnabić.\nPremijerka je, podseća Kemiveš, u svom ekspozeu obećala da će vlada sa njom na čelu raditi na unapredenju poslovnog ambijenta u Srbiji.\n„Paušalci će od sada tačno znati kolika je njihova obaveza, a neće biti situacija kao do sada da im se obaveze nagomilaju. Uredba direktno obezbeđuje veću predvidljivost poslovanja, a samim tim, i bolju pravnu sigurnost, što u sinergiji sa podsticajnim programima vlade za MSPP sektor, značajno doprinosi razvoju preduzetništva“, kaže Kemiveš.\nIzmenama Uredbe, kaže se u saopštenju vlade, preciziraju se kriterijumi za određivanje visine paušalnog poreza, što će dovesti, ističu, do veće pravne sigurnosti i predvidivosti poslovanja preduzetnika i efikasnije naplate poreza.\n„Preduzetnici su preko PKS ukazali vladi na ovaj problem, a vlada je reagovala i poslušala glas privrede. Jako je važno da vlada čuje privrednike i da zajedno radimo na poboljšanju uslova za poslovanje“, ističe Kemiveš.\nuredba o paušalcima


Vitamini za kosu - da vaša #kosa_rastekaoluda MaxMedica Zanimljivosti MaxMedica\nZbog toga X-LAB kapsule za kosu sadrže samo najbolje iz prirode:\nNova pravila u estetici koja su došla sa društvenih mreža otvorila su poglavlje koje je zadalo nove norme za izgled i probudilo želju da izgledamo sto svežije, zdravije i lepše. Ali, da li je dovoljno da sve nedostatke samo maskiramo, kako nas uče instagram tutorijali, ili treba lepoti da pristupimo iz drugog ugla?\nMožda zbog novih trendova i veće dostupnosti, a možda zato što je potreba za lepotom prosto evoluirala, sve više ljudi postaje svesno da je zdravlje organizma jedini put ka lepoti. To isto važi i za kosu.\nZbog toga su se stručnjak za zdravlje i lepotu kose i eksperti za opšte zdravlje organizma udružili i pružili vam X-LAB, mogućnost da sa dve tablete dnevno delujete na folikul dlake i tako rešite problem sa kosom iz korena.\nProizvod možete poručiti preko našeg web shopa.


VOX GF200 horinzontalni zamrzivač cena, cene Srbija, prodaja Beograd Novi Sad Niš\nVOX GF200 horinzontalni zamrzivač cene\nVOX GF 200 Samostojeći, Energetski razred A+, Neto zapremina 198 l, Dimenzije (ŠxVxD) 94.5 x 52.3 x 85 cm... specifikacija\ncena od 19.990,00 do 22.990,00 din | prodavnica (6)\nZamrzivač horizontalni 198l, Vox GF200\ncena od 22.531,00 din\nEPonuda nije internet prodavnica već Vam omogućava da brzo i lako nađete VOX GF200 horinzontalni zamrzivač po najjeftinijoj ceni. Naš cilj je da kupci budu što bolje informisani o ponudi VOX horinzontalni zamrzivač GF200 na tržištu Srbije. Vrlo lako nalazite željeni proizvod za kategoriju Horinzontalni zamrzivači cene, ne morate da lutate od sajta do sajta za VOX Horinzontalni zamrzivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX GF200 horinzontalni zamrzivač sa PRODAVCEM. EPonuda ne može da garantuje potpunu tačnost specifikacije i slika za VOX GF200 horinzontalni zamrzivač. Pre kupovine, podatke za VOX horinzontalni zamrzivač GF200 proverite na sajtu PROIZVOĐAČA.


ITALIJANSKA KOMPANIJA „GLM DOO SRBIJA“ POKRENULA PROIZVODNJU U ZRENJANINU | ZR KLIK\nITALIJANSKA KOMPANIJA „GLM DOO SRBIJA“ POKRENULA PROIZVODNJU U ZRENJANINU\nZrenjanin- Italijanska kompanija za proizvodnju izduvnih sistema za automobilsku indistriju GLM Group, avgusta prošle godine, zakupila je 5.ooo kvadritnih metara proizvodnog prostora kompanije Minel u Zrenjaninu, pokrenula proizvodnju i trenutno zapošljava 45 radnika. Svoje proizvode plasira na nemačko, francusko i belgijsko tržište.\nItalijanska kompanija GLM Group auspuhe izvozi za svetske proizvođače automobila Mercedes, Reno, Nissan, Dacia i druge marke.\n-Trenutno od mašina imamo svega 5 posto onoga što tek treba da dođe. Imamo radnike na obuci u Italiji, kada se obuče, donosimo mašine ovde i krećemo sa proizvodnjom. Sada radimo u tri smene, imamo oko 45 zaposlenih, a cilj nam je da zaposlimo od 150 do 350 radnika- rekao je Radivoje Poljanac direktor „GLM Srbija“ i dodao da je do sada uloženo preko tri i po miliona evra, ali i da će kompanija nastaviti sa ulaganjem u zavisnosti koliko bude uspešna u proizvodnji i plasmanu.\nGradonačelnik Zrenjanina Čedomir Janjić sa saradnicima obišao je danas proizvodni pogon italijanske kompanije i izrazio veliko zadovoljstvo što je u kratkom vremenskom roku pokrenuta proizvodnja.\n– U avgustu prošle godine prisustvovali smo potpisivanju ugovora o zakupu između kompanije GLM Group i „Minela“, devastirana hala je preuređena i sada je u njoj pokrenuta proizvodnja. Veoma sam zadovoljan što je nova kompanija došla u naš grad i što otvaraju nova radna mesta. To je ono što smo pokušavali da ispromovišemo u prethodnih nekoliko godina i mislim da nam ne ide loše. Naravno da smo najzadovoljniji kad dođe grinfild investicija u industrijskoj zoni, gradi fabriku i zapošljava, ali nam trebaju i ovakvi dobri primeri da i u starim devastiranim objektima može da se pokrene ovako jedna velika proizvodnja- rekao je Čedomir Janjić gradonačelnik Zrenjanina i podetio da su u toku pregovori sa još nekoliko stranih kompanija koje će poslovati u Zrenjaninu.


Ministar Selaković: Izložba „Nesvrstani svet“ uvod u obeležavanje 60 godina Pokreta nesvrstanih zemalja @ 20 September 2021 09:07 PM\nMinistar spoljnih poslova Srbije Nikola Selaković, zajedno sa potpredsednicom Vlade i ministarkom kulture i informisanja Majom Gojković i direktorkom Muzeja afričke umetnosti Marijom Aleksić, otvorio je izložbu „Nesvrstani svet“ i tom prilikom najavio niz manifestacija koje će Srbija organizovati u sklopu obeležavanja 60. godina od nastanka Pokreta nesvrstanih zemalja.\nSelaković je posebno naglasio važnost skupa koji će biti organizovan 11. i 12. oktobra u našem glavnom gradu na kojem će učestvovati visoki zvaničnici iz afričkih, azijsko-pacifičkih i južnoameričkih zemalja.\n„Za Republiku Srbiju je izuzetna čast što će imati priliku da naše tradicionalne prijatelje ugosti upravo u Beogradu, imajući u vidu istorijsku simboliku naše prestonice kao svojevrsnog rodnog mesta Pokreta, gde je održan i prvi Samit Pokreta nesvrstanih i na kojem su potvrđeni tek uspostavljeni principi iz Bandunga“, istakao je ministar.\nSelaković je napomenuo i istorijsku ulogu Pokreta, ukazujući da je dugi niz godina predstavljao „alternativni glas“ velikog broja zemalja u periodu međublokovskih podela, doprinosio očuvanju mira i smirivanju tenzija, kao i odbrani univerzalnih principa sadržanih u Povelji Ujedinjenih nacija.\nDodao je da su osnovne ideje Pokreta - mir, solidarnost, ravnopravnost, poštovanje suvereniteta zemalja, ravnomerni ekonomski i socijalni razvoj i danas više nego aktuelne.\nPrema njegovim rečima, nesvrstani su se zapravo borili da budu svoji i da se ponašaju u skladu sa željom svojih slobodoljubivih naroda.\nMinistar se osvrnuo na nedavnu posetu afričkom kontinentu rekavši da je u susretima sa zvaničnicima više afričkih zemalja imao priliku da se uveri u iskreno i tradicionalno prijateljstvo koje te zemlje gaje prema Srbiji, kao što je to bio slučaj i sa nekadašnjom Jugoslavijom.\nŠef srpske diplomatije istakao je da će naša zemlja nastaviti da jača diplomatsko prisustvo i u Africi i u svuda gde žive naši nesvrstani prijatelji.\n„Ponosan sam na naše istorijske veze, ne samo sa afričkim, već i sa drugim članicama Pokreta, sa kojima želimo da produbljujemo veze i saradnju i gradimo neke nove mostove“, poručio je ministar.\nSelaković je svoje izlaganje završio ukazavši na značaj Muzeja afričke umetnosti, jedinog antikolonijalnog muzej u Evropi, koji je simbol prijateljskih odnosa nesvrstanih zemalja Afrike i nesvrstane Jugoslavije.


Nacrt zakona o boračkim udruženjima iduće sedmice pred parlamentarcima – dijalogin.tv\nPredlagač je poslanik Stranke demokratske akcije Ismet Osmanović čiji je tekst dobio pozitivno mišljenje od Federalne vlade.\nOsmanović je danas izjavio za Fenu da njegov zakon, osim što uvodi kategoriju udruženja od posebnog značaja za Federaciju, propisuje uvjete za sticanje tog statusa, način i postupak registracije i propisuje dokumentaciju koju treba priložiti.\nUdruženje koje okuplja najmanje 51 posto članova iz kategorije na koju se odnosi steći će status asocijacije od posebnog društvenog značaja. To znači da će od nekoliko udruženja ratnih vojnih invalida, naprimjer, reprezentativno biti ono s najmanje 51 posto članstva iz ove kategorije, pojašnjava Osmanović.\nPodsjećajući da je njegov tekst tek u nacrtu, najavljuje da će biti upućen u javnu raspravu.\nDodaje da je i stav boračkih kategorija s kojima je kontaktirao da treba urediti ovu oblast jer Federacija ima ogroman broj boračkih udruženja i samim tim je veliki pritisak u pogledu različitih zahtjeva.\nNastavljaju se pokušaji spašavanja zarobljenih vatrogasaca u Teheranu


InfoBrcko.com - Picula: Ako se Balkan počne tresti, zatrest će se cijela Evropa\nPicula: Ako se Balkan počne tresti, zatrest će se cijela Evropa\tIstaknuto\nZastupnik u Evropskom parlamentu Tonino Picula komentarisao je evropske integracije zemalja Zapadnog Balkana ističući kako je situacija s BiH potpuno drugačija u odnosu na ostale zemlje regije i to zbog složenog konstitucionalizma i napetih odnosa između tri ustavna naroda.\n"Pitanje je da li je zemlja u stanju provesti sve potrebne reforme koje su potrebne i koje su nužne. Osim toga, tu je i pitanje same volje predstavnika. Teško je postići konsenzus predstavnika sva tri naroda, a politički establishment izgleda zadržava status quo", naveo je Picula.\nOn je u kolumni koja je obajvljena ne portalu European Western Balkans napisao kako to sve može potkrijepiti činjenicama iz vlastitog iskustva s obzirom na to da se nalazi na čelu delegacije Evropskog parlamenta za odnose s Bosnom i Hercegovinom i Kosovom.\n"Stoga zagovaram da je optimalan način kojim će se podržati napori svake zemlje u procesu pregovora o pristupu EU nagrađivanje njihove učinkovitost i davanje prilike da dovrše proces", ističe Picula.\nZastupnik u Evropskom parlamentu upozorava da je Balkan osjetljivo i krhko područje koje će "ako se počne tresti" uzrokovati i to da se kompletna Evropa zatrese.\n"Dakle, ako Evropska unija ne pomogne Balkanu, druge zemlje poput Rusije, Kine ili Saudijske Arabije će to učiniti, a to nije u našem najboljem interesu", naveo je Picula.\nOsvrnuo se i na Strategiju Evropske komisije za Zapadni Balkan dodajući da se aktivnosti na području Zapadnog Balkana priznaju kao geostrateško ulaganje u stabilnu, snažnu i ujedinjenu Evropu temeljenu na zajedničkim vrijednostima.\n"S druge strane, mi, dakle Evropska unija, se također moramo pripremiti za nove članove, u finansijskom i institucionalnom kontekstu. Moramo biti jači, čvršći i učinkovitiji prije nego što postanemo veći", dodaje Picula.\nOn navodi da je trenutno u najboljoj poziciji Crna Gora koja je napravila najveći pomak u procesu evropskih integracija od šest zemalja Zapadnog Balkana.


Evropska komisija u non pejperu navodi da je povećana vidljivost LGBT osoba, ali i da su Romi i Egipćani i dalje najugroženija grupa među manjinama\n15912 pregleda\t0 komentar(a)\nSmjernice za proaktivno objavljivanje informacija da povećaju transparentnost Vlade, Foto: Arhiva Vijesti\nVlast u Crnoj Gori treba da sistematičnije i efikasnije sprovodi preporuke zaštitnika ljudskih prava i sloboda.\nInstitucionalni kapaciteti za promociju i jačanje ljudskih prava tek treba da budu unaprijeđeni, ali i da se za to izdvaji dovoljno novca iz budžeta.\nTo piše u posljednjem neformalnom dokumentu (non paper) Evropske komisije o stanju u poglavljima 23 i 24 za Crnu Goru, čije je zatvaranje ključno za dalji proces evropskih integracija države.\nU dokumentu, u koji su “Vijesti” imale uvid, piše da je implementacija i praćenje strategija i politika u oblasti ljudskih prava u zastoju od spajanja Ministarstva za ljudska i manjinska prava sa Ministarstvom pravde 2020. godine, koje su pratile organizacione i kadrovske promjene.\nNavodi se da je budžet ombudsmana smanjen za pet odsto u prošloj godini, ali da su kapaciteti institucije Zaštitnika ljudskih prava i sloboda nastavili da se unapređuju, kao i postupanje po žalbama i kvalitet njihovih odluka.\nEvropska komisija, između ostalog, navodi da je Vlada u decembru prošle godine predložila nacrt izmjena i dopuna Zakona o slobodnom pristupu informacijama, koje čekaju na usvajanje u parlamentu.\n”Osnovana je radna grupa za izradu smjernica za proaktivno objavljivanje informacija. Ti koraci trebalo bi da doprinesu povećanju transparentnosti i odgovornosti državnih organa prema građanima Crne Gore”, piše u dokumentu.\nRomi i Egipćani najugroženiji\nŠto se tiče prava osoba sa invaliditetom, Evropska komisija podsjeća da je Vlada u decembru 2021. godine formirala Savjet za prava osoba sa invaliditetom i da je u pripremi Strategija zaštite osoba sa invaliditetom od nasilja i unapređenja ravnopravnosti 2022-2027.\nPoručili su da je povećana vidljivost LGBT osoba, kroz izmjene i dopune Zakona o obaveznom zdravstvenom osiguranju, zakona o socijalnoj i dječjoj zaštiti i zakona o porezu na dohodak fizičkih lica.\nU dokumentu se navodi da su Romi i Egipćani najugroženije i najviše diskriminisane osobe i da se njihova socio-ekonomska situacija pogoršala tokom pandemije kovid-19.\nPod zaštitom oko 1.500 Ukrajinaca, najviše žena i djece\nU dokumentu Evropske komisije piše da je zabilježen trend rasta legalne migracije radne snage u odnosu na godinu ranije, zbog veće potražnje u sektoru turizma i ugostiteljstva, pa je lani izdato 38.676 dozvola za privremeni boravak i rad. Međutim, podsjećaju da je to ispod nivoa prije pandemije.\nEvropska komisija navodi da je na početku rata 24. februara Crna Gora primila 5.301 ukrajinskog državljanina, od kojih 2.148 na osnovu turističke dozvole.\nPiše i da se oko 1.585 Ukrajinaca, uglavnom žene i djece, registrovalo pod mehanizmom privremene zaštite do 2. aprila i da izbjeglice borave u privatnom smještaju širom zemlje, ali najviše na primorju i to u Baru.\nPrema dokumentu, Crna Gora ima 42 lica pod međunarodnom zaštitom, od kojih je sedmoro zaposleno.\n”Glavne zemlje porijekla su Avganistan, Maroko, Iran i Pakistan. Paket pomoći uključuje finansijsku pomoć, pristup zdravstvenoj njezi, obrazovanje, zapošljavanje, besplatnu pravnu pomoć, kurseve jezika i psihosocijalnu pomoć na daljinu. Smještaj je obezbijeđen na dvije godine (uz podršku UNHCR-a)”, navodi se.\nEvropska komisija konstatuje da je rok za obradu zahtjeva za azil smanjen, te da je prethodnih godina često bio duži od uobičajenog roka od šest mjeseci, a nekada čak i duži od 21 mjeseca.\nNacrt Temeljnog ugovora nije predstavljen javnosti\nEK u izvještaju konstatuje da u oblasti slobode misli, savjesti i vjeroispovijesti i dalje istaknuto pitanje Sporazuma između Vlade i Srpske pravoslavne crkve, kao i da nijedan nacrt Temeljnog ugovora nije saopšten javnosti.\nPoručuju i da se i dalje prijavljuju vjerski motivisani napadi koji izazivaju zabrinutost.\nnon paperombudsmanpoglavlja 23 i 24Evropska komisijaRomi i EgipćaniLGBTTemeljni ugovor


Nikada ta nit nije prekidana, ta veza između Partizana i Fuenlabrade, iz koje su košarkaši beogradskog kluba pošli ka završnici takmičenja kom je, godinama kasnije, Evroliga preuzela primat. Postati neočekivani šampion Evrope dešavalo se i pre i posle toga, ali nikada na taj način. Nikada niko nije morao da bude domaćin tako daleko od svog doma. I nikada niko nije na taj način našao svoj drugi dom.\nOd tih prvih koraka u Fuenlabradi, do ispraćaja u završnicu Kupa šampiona koja je rešena čuvenom istanbulskom trojkom Saše Đorđevića protiv Huventuda u finalu, nit nikada nije prekinuta. Ojačana je 21. septembra 2012.\nPod sloganom "1992 - 2012, 20 godina od našeg Kupa šampiona Evrope", susret je počeo nakon što je prvi čovek Fuenlabrade Hoze Kvintana saopštio da će Partizan pokloniti svojoj "drugoj kući" repliku pehara Kupa šampiona i to u trajno vlasništvo.\nEkipa Duška Vujoševića nije se najbolje snalazila pred rafalnom paljbom dalekometnih šutera Fuenlabrade, koji su postigli devet trojki iz uvodnih 18 šuteva i serijom od 16 uzastopnih poena poveli sa 38:19. Posle toga sve je naprasno postalo teže crno-belima, koji se nisu predavali, ali su već početkom treće deonice gubili sa više od 20 poena razlike (60:37).\nSerijom Partizana, u kojoj su Beograđani dali 13 a primili samo četiri poena, meč je na trenutak dobio na rezultatskoj draži, ali... bio je to samo trenutak. Dodavši gas, Fuenlabrada je stigla do konačnih 89:64. Zasluženih ali ne i previše bitnih u noći u kojoj se slavilo prijateljstvo. Ono pravo. Iz kog će neko itekako imati šta da izvuče kao pouku, ali i da za sva vremena upatmi tu neraskidivu nit na koju su akteri podsetili košarkašku javnost.\nUostalom, publika je u hali "Fernando Martin" na to podsetila skandirajući "Partizan, Partizan" na početku i na kraju meča. Baš kao i "Šampioni, šampioni!".\nMAJSTOR SVOG POSLA Pešić vratio Barselonu na pobednički kolosek\nNaš trofejni trener Svetislav Pešić na neverovatan način je debitovao na klupi Barselone. Iskusni stručnjak je vratio Katalonce na pobednički kolosek posle trijumfa u 20. kolu španskog prvenstva nad Bilbaom - 90:58.\nTOP 8 Laboral preko Atine do fajnal fora, PAO se oprostio od Evrolige\nKošarkaši Laboral Kuće plasirali su se na fajnal for Evrolige, pošto su i u trećem meču savladali Panatinaikos sa 84:75 (20:17, 22:20, 14:18, 28:20), i četvrtfinalnu seriju rešili sa maksimalnih 3-0.


Osumnjičeni vođa organizovane kriminalne grupe... Stefan Milojević, Foto: Privatna Arhiva\n20.01.2020. 07:44h 19.01.2020. 22:16h\nDovitljivi: Pripadnici kriminalne grupe uhapšenog Stefana Milojevića oblačili su uniforme policijskih službenika, presretali druge krimi-grupe na Majorki i tako pokušavali da ih eliminišu s tržišta\nKriminalna grupa na čijem je čelu, kako piše španska štampa, Srbin Stefan Milojević imala je specifičan način rada, pa su se čak i prerušavali u policajce kako bi konkurentskim narko-bandama na Majorki otimali drogu!\nPodsetimo, MMA borac Stefan Milojević, sin bivšeg fudbalera Crvene zvezde i Partizana Gorana Milojevića i bratanac doskorašnjeg trenera crveno-belih Vladana Milojevića, uhapšen je pre nekoliko dana na Majorki zajedno sa 16 osoba zbog sumnje da su prodavali drogu na tom ostrvu. Sumnja se da su oni narkotike rasturali pod plaštom bajkerskog udruženja Junajted tribjuns nomad, i to tako što su prvo preuzeli primat u obezbeđenju noćnih klubova, kafića i bordela na španskom ostrvu, a onda su prodavali narkotike u njima, i to uglavnom pripadnicima svetskog džet-seta.\nNe oglašavaju se... Otac Goran Milojević, deda Nenad Bjeković i stric Vladan Milojevićfoto: FoNet/Aleksandar Barda, Dado Đilas, Profimedia\n- Prilikom hapšenja, od osumnjičenih su oduzeti droga, oružje, novac, ali i više kompleta policijske uniforme. Sumnja se da su pohapšeni članovi krimi-bande koristili ove uniforme kako bi se obračunali sa suparničkim ekipama, i to tako što su se oblačili u njih i glumili policajce. Tako maskirani u službenike, kriminalci su presretali druge dilere i oduzimali im robu. Navodno, na taj način su sklanjali konkurenciju sa ulica Majorke - rekli su izvori španskih medija.\nOni su dodali da je grupa Junajted tribjuns nomad, zahvaljujući ovom lukavstvu, uspela da preuzme potpunu kontrolu trgovine drogom na Majorki. - Kada su suparničke ekipe provalile kako Milojevićeva organizacija prljavo igra, počeli su i nasilni sukobi među njima. Ipak, sukob većih razmera sprečen je hapšenjem gotovo svih članova moto-bande Junajted tribjuns nomad na španskom ostrvu - objašnjavaju izvori španskih medija.\nBogat ulov... Među zaplenjenim predmetima je i nekoliko kompleta policijskih uniformi iz Španijefoto: EPA-EFE/CATI CLADERA\nSvi uhapšeni na ostrvu, među kojima je i Stefan Milojević, sumnjiče se za pripadnost organizovanoj kriminalnoj grupi, trgovinu drogom, falsifikovanje dokumenata, kao i za nanošenje teških povreda. - Milojević je nezakonite aktivnosti pokušao da prikrije osnivanjem ogranka bajkerske grupe na ostrvu, nalik na čuvene Anđele pakla. Međutim, ta grupa mu je bila paravan za trgovinu drogom - rekli su izvori španskih medija.\nPRODAVALI DROGU I SRPSKOJ ESTRADI?\nSumnja se da je Stefan Milojević, koji je i unuk Nenada Bjekovića, Partizanove legende i potpredsednika u FSS, imao svoju mrežu dilera i u Srbiji. - Njegov glavni čovek u Beogradu navodno je muškarac koji je glumio u spotovima srpske pevačice i koji se godinama kreće u estradnim krugovima. Sumnja se da je Milojević preko njega rasturao drogu srpskim pevačima. Navodno, oni su nameravali da se preko Milojevićevog bajkerskog udruženja ujedine sa jednom navijačkom grupom i tako preuzmu primat na narko-tržištu Srbije - objašnjava izvor Kurira.\nStefan MilojevićGoran MilojevićVladan Milojevićbratanacuhapšendrogaotimanje


Crna Gora: Je li policijski čas ili nije?\nNakon što je Nacionalno koordinaciono telo za zarazne bolesti u Crnoj Gori (NKT) uvelo nove anti-koronavirus mere, opozicioni Demokratski front (DF) rekao je da je, u stvari, u ovu državu uveden policijski čas. Vlada je u svom odgovoru rekla da nema policijskog časa, ali činjenica je da je ljudima zabranjeno da budu napolju tokom noći.\nPrivremene mere, koje važe petnaest dana od sinoć su:\n1) zabrana izlaska iz objekta stanovanja građanima, od ponedeljka do petka u vremenu od 19 časova do 5 časova narednog dana, a subotom od 13 časova do ponedeljka u 5 časova. Izuzetno za vreme trajanja ove zabrane, lica koja izvode kućne ljubimce, mogu da borave na javnoj površini, najviše 60 minuta.\nOva zabrana ne odnosi se na lica koja obavljaju redovne radne zadatke i pružaju usluge od javnog interesa, a nezamenljiv su uslov života i rada građana (zdravstvo, inspekcijski organi, policija, vojska, vatrogasne službe, komunalne službe, mediji –uključujući lica koja gostuju u medijskim emisijama, poljoprivredne djelatnosti na gazdinstvima i sl.), što se dokazuje potvrdom koju izdaje poslodavac;\n2) zabrana boravka na otvorenom javnom prostoru, u periodu od 5 do 19 časova, deci mlađoj od 12 godina života, bez prisustva jednog roditelja, staratelja, usvojioca, hranioca ili drugog punoletnog člana porodičnog domaćinstva, uz obavezu pridržavanja propisane mere udaljenosti od drugih lica najmanje dva metra;\n4) zabrana okupljanja u objektima stanovanja licima koja nisu članovi zajedničkog porodičnog domaćinstva.\n“Nepostupanje po merama podleže krivičnoj odgovornosti, u skladu sa čl. 287 i 302 Krivičnog zakonika Crne Gore,” navodi se u saopštenju NKT.\nU odgovoru na primedbe DF-a o policijskom času, NKT kaže da su sve mere u skladu sa Ustavom, koji predviđa ograničenja takve vrste.\n“Dakle, nema policijskog časa – već se život, rad i kretanje odvija na način primeren aktuelnoj opasnosti i zaštiti zdravlja i života građana, uz mogućnost svakodnevnog kretanja svakog radnog dana od 05-19h, i subotom do 05-13 časova. Takođe, propisani su i izuzeci u vremenu zabrane, radi ostvarivanja djelatnosti od javnog interesa,” ističe NKT u odgovoru.


- Objavljeno petak, 27 novembar 2020 11:11\nFilip Radovic najuspjesniji sportista u izboru POKCG u 2020.godini\nFilip Radovic je najuspjesniji paraolimpijac u 2020.godini, odluceno je na redovnoj sjednici Upravnog odbora krovne sportske asocijacije osoba sa invaliditetom.\nFilip Radovic je u 2020.godini izborio direktan plasman na Paraolimpijske igre koje ce se naredne godine odrzati u Tokiju.Na kraju drugog zahtjevnog kvalifikacionog ciklusa Filip se za Tokio plasirao kao treci senior svijeta i prvorangirani u konkurenciji juniora svijeta.(igraca do 23.godine).\nRadovic je za najboljeg sportistu u izboru POKCG biran 2015,2017 i 2019.godine.\nUpravni odbor POKCG je odlucio da se u godini pandemije virusa COVID 19, u kojoj je izostao veliki broj takmicenja proglasi najbolji samo u kategoriji sportista senior.\nPOKCG ce uvazavajuci preporuke NKT-a na prigodan nacin organizovati urucenje nagrade Filipu Radovicu.\n- Objavljeno četvrtak, 12 novembar 2020 11:21\nGolbal reprezentacija Crne Gore na Evropskom prvenstvu B divizije igraće u A grupi sa Grčkom,Poljskom, Portugalom i Slovenijom, odlučeno je žrijebom.\nŠampionat će biti odigran od 27. do 31. januara u finskom olimpijskom i paraolimpijskom centru u Pajulahti, a okupiće deset reprezentacija.\nU grupi B rivali će biti Velika Britanija, Švedska, Ceška, Izrael, i Rusija.\n- Objavljeno petak, 25 septembar 2020 10:33\nObiljezena Evropska nedelja sporta\nParaolimpijski komitet Crne Gore je juce 24.09.2020.godine, promotivnim stonoteniskim turnirom i bacačkim mitingom obilježio Evropsku nedjelju sporta. Manifestacija pod nazivom ParaFest okupila je u Resursnom centru za djecu i mlade Podgorica oko 30 učesnika. "Cilj manifestacije nije bio rezultat, već promocija paraolimpijskog sporta i upoznavanje javnosti sa njegovim specifičnostima i svim vrijednostima u cilju jačanja svijesti društva o značaju fizičkog vježbanja u cilju očuvanja i unapređenja zdravlja, rehabilitacije, socijalizacije i inkluzije". Organizator manifestacije je bio Paraolimpijski komitet Crne Gore, u saradnji sa Stonoteniskim klubom osoba sa invaloiditetom ,,Luča'' i Atletskim klubom osoba sa invaliditetom ,,Vihor'', a pod pokroviteljstvom Ministarstva sporta i mladih Crne Gore.\n- Objavljeno srijeda, 23 septembar 2020 10:36\nPOKCG obiljezava Evropsku nedelju sporta\nSjutra , cetvrtak 24.09.2020.godine u cilju obilježavanja Evropske nedelje sporta, u Resursnom centru za djecu i mlade “Podgorica” sa početkom u 16:30h će se održati manifestacija “ParaFest”.\nBice organizovani promotivni turniri u stonom tenisu i para atletici, koji imaju za cilj promociju para sporta i upoznavanje javnosti sa njegovimspecifičnostima i svim vrijednostima u cilju jačanja svijesti društva o značajufizickog vježbanja u cilju očuvanja i unapređenja zdravlja, rehabilitacije, socijalizacije i inkluzije.\nPod pokroviteljstvom Ministarstva sporta i mladih Crne Gore , organizatori manifestacije su Paraolimpijski komitet Crne Gore, stonoteniski klub osoba sa invaloiditetom,, Luca'' i atletski klub osoba sa invaliditetom ,,Vihor.''\n- Objavljeno petak, 18 septembar 2020 16:21\nPredsjednik Paraolimpijskog komieteta Crne Gore (POK) Igor Tomić i naredne četiri godine obavljaće tu funkciju, odlučeno je na Skupštini krovne sportske asocijacije osoba sa invaliditetom.\nGodinu kasnije dobio je novi četvorogodišnji mandat, a jednoglasno povjerenje Skupštine imao je i 10. novembra 2016. godine\n- Objavljeno nedjelja, 06 septembar 2020 17:32\nSpaić i Nikolić u dobroj formi i nakon pauze\nDanas je završeno 66. pojedinačno i 53 ekipno prvesntvo Crne Gore u atletici za senore i seniorke. U saradnji sa Atletskim savezom Crne Gore i Svjetskom paraatletskom federacijom Paraolimpijski komitet Crne Gore je uspio da sankcioniše 2 discipline i da omogući svojim sportistima da upišu svoje rezultate na Paraatletsku svjetsku rang listu. Miloš Spaić i Mirnes Ramović su se takmičili u bacanju kugle u kategoriji F11 (osobe bez ostatka vida). Ramović je zabilježiro rezultat od 9.69 metara dok je Spaić pokazao solidnu formu bacivši 11.11 metara. U bacanju diska u kategoriji F13 ( osobe sa oštećenjem vida ) Nikola Nikolić je popravio svoj lični rekord za 27 santimetara bacivši tačno 36 metara. Danas je sezonu otvorio crnogorski bacač koplja iz kategorije F34 (bacanja iz specijalizovane stolice) Danilo Gojković koji je na otvorenom prvenstvu Srbije u para atletici održanom u Kruševcu koplje bacio 18.56 metara.\n- Objavljeno srijeda, 12 avgust 2020 12:44\nPredsjednik Paraolimpijskog komiteta (POK) Igor Tomić biće jedini kandidat za novi četvorogodišnji mandat na izbornoj Skupštini te asocijacije, saopšteno je nakon sjednice Upravnog odbora (UO).\nUO je konstatovao da je, nakon isteka predviđenog roka za podnošenje predloga, stigla jedino kandidatura za dosadašnjeg predsjednika.\nNajavljeno je da će izborna Skupština biti održana u roku od 60 dana.\nOdržana Sjednica Upravnog odbora POKCG\nParaolimpijski komitet Crne Gore i farmaceutska kompanija Pharmanova produžili su ugovor o sponzorstvu\nFilip Radović obezbijedio direktan plasman na Paraolimpijske igre u Tokiju!\nPOK: Sve odluke jednoglasno


Ivan Miljković pomoćni trener u Volero Cirihu - SPORTSKI ŽURNAL\n28 septembar, 2020 6\nIvan Miljković je našao novi angažman, jedan od najboljih odbojkaša u istoriji ovog sporta rešio je da se oproba u trenerskim vodama\nIvan Miljković, osvajač zlatne medalje na OI u Sidneju i još brojnih medalja sa reprezentacijom Jugoslavije, potom i SCG i Srbije, postao je trener u stručnom štabu Volera iz Ciriha.\nKonkretno, Miljković će biti asistent Svetlani Ilić, u najboljoj ekipi Švajcarske i redovnom učesniku Lige šampiona.\nMiljković je po okončanju bogate igračke karijere najpre postao funkcioner, bio je prvi potpredsednik Odbojkaškog Saveza Srbije (OSS) od novembra 2016. godine, kad je na čelo krovne organizacije izabran Zoran Gajić.\nU međuvremenu, konkretno novembra 2018. godine, Miljković je napustio OSS, a vrlo brzo je postao generalni direktor Asocijacije profesionalnih odbojkaških klubova.\n- Igrači i klubovi su nosioci odbojke, a svi ostali bi trebalo da budu njima na usluzi. Državni timovi kao članovi neprofitnih organizacija (federacija) služe nečem drugom. Vreme prolazi i ako se ne približimo drugim sportovima, na klupskom nivou ćemo postati drugorazredni sport – kazao je tada Miljković.\nProslavljeni srpski odbojkaš je želeo i da postane član Borda Evropske odbojkaške konfederacije (CEV), ali se sada ipak odlučio da se oproba u trenerskim vodama, u Cirihu, gradu u kojem inače živi.\nNe sumnjamo da će Miljković sa svojim bogatim iskustvom biti od velike koristi klubu u kojem su trenutno tri srpske igračice, Ana Pejičić, Katarina Jović i LJubica Milojević.\nVanja · 28 septembar, 2020 17:42\nTomica KG · 28 septembar, 2020 21:06\nPojasnite nam Tomice KG · 29 septembar, 2020 06:51\nMićko · 29 septembar, 2020 08:23\nPierre · 29 septembar, 2020 08:36\nMarija · 29 septembar, 2020 12:12


RTV Mir - "NEMA KOMPROMISA BEZ ISTINSKE VOLJE PRIŠTINE I BEOGRADA"\n"NEMA KOMPROMISA BEZ ISTINSKE VOLJE PRIŠTINE I BEOGRADA"\nČetvrtak, 05. decembar 2019, 18:38\nPRIŠTINA - Ni Priština ni Beograd ne pokazuju istinsku volju za postizanje kompromisnog rešenja o budućem uređenju odnosa, ističu poznavaoci političkih prilika, komentarišući izjavu predsednika Srbije Aleksandra Vučića koji je tokom susreta sa Vladimirom Putinom rekao da nije optimista po pitanju kompromisa sa Kosovom.\nU poslednje vreme se politička situacija oko Kosova koleba, tvrdi prof. dr Aleksandar Ćorac pa je, smatra, nezahvalno komenatrisati eventualno rešenje Prištine i Beograda.\n"Imamo jednu potpunu promenu stava i onih zapadnih zemalja koje su bile jedinstvene, a kao što vidimo imamo neku promenu i sa strane Rusije koja sada kaže da bi mogla da prihvati neko rešenje, a znamo da je stav Rusije bio do sada da ni u kom slučaju, ona je naravno podržavala Srbiju u pregovorima, podržavala, ako se sećate u nekim situacijama i Kosovo u tome da krenu putem pregovora, ali je s druge strane ipak u Savetu bezbednosti UN tvrdo stajala pri stavu da se rešenje mora tražiti u okviru Rezolucije 1244", rekao je profesor Ćorac.\nIzjava predsednika Srbije je u skladu sa nemačkom politikom po pitanju dijaloga, tvrdi profesor Ćorac.\n"To ništa nije drugačije od onoga što se u nekim krugovima nemačke diplomatije, samo ne tako javno, kaže - da ne treba žuriti prema rešenju.Kakva je tu razlika?Više niko ne spominje Briselski sporazum, a ja napominjem da smo pre pet godina ozbiljno upozoravali srpski narod na KiM kakve su posledice potpisivanja ovog sporazuma.Danas to više niko ne pominje, šta smo mi time dobili, šta ste vi kao čovek dobili, šta sam dobio ja, samo manjak smo dobili", dodao je Aleksandar Ćorac.\nIzjavu Aleksandra Vučića politikolog Aljbinot Maljoku ocenjuje kao njegovu nemogućnost da se zbog nagomilanih unutrašnjih problema bavi rešavanjem pitanja Kosova.\n„Srbija prolazi kroz velike probleme i Kosovo je tu da u javnosti prikrije te probleme.U ovom kontekstu on više ne može ništa posebno da uradi, jer građani Srbije ne prihvataju ovu priču kao zdravu i zato pokušava da pitanje Kosova spusti na nižu razinu, rekavši da nije optimista, kao da je uložio puno u to, da mu je to bio prioritet, ali sada je malo drugačija situacija“, rekao je Maljoku.\nPored Srbije i Kosovo je pesimično po pitanju postizanja konačnog dogovora, ocenjuje Maljoku, dodajući da, ukoliko ne bude većeg pritiska međunarodne zajednice, do njega neće ni doći.\n"Neizvesna je situacija, nema jasnoće, izgleda kao da će sve ponovo otpočeti, jer se završna faza dijaloga više ne spominje i u tom kontekstu budućoj Vladi Kosova je ovaj dijalog imponirajući prioritet od strane međunarodne zajednice, ali ja ne vidim da postoji neka velika volja po tom pitanju", naglasio je Maljoku.\nAleksandar Ćorac i Aljbinot Maljoku su saglasni da se bez istinske volje dveju strana ne može doći do obostrano prihvatljivog rešenja, jer je sve do sada, kažu, samo splet različitih političkih igara na različitim nivoima.


Početna » Kontakt » O sajtu\tO sajtu\nDobrodošli na Trčanje.rs, onlajn magazin i najveću trkačku zajednicu u Srbiji. Pišemo i razmenjujemo mišljenja o svim temama vezanim za rekreativno i takmičarsko trčanje, zdrave stilove života, ishranu i mršavljenje, motivaciju i inspiraciju za trčanje i bavljenje sobom u pravcu ispunjijeg i zadovoljnijeg života. Popularizujemo i organizujemo različite akcije sa ciljem da zdravi stilovi života postanu prvo aktivna promena a onda i životna navika. Srbiju vidimo kao mesto aktivnih i zdravih ljudi koji rado učestvuju i trče maratone.\nTrčanje.rs možete pratiti preko RSS feeda ili možete primati informacije jednom mesečno putem naše mejling liste. Možete nas pronaći gotovo na svim mrežama, a najaktivniji smo na Fejsbuku, Jutjubu i Tviteru.\nPosebna nam je čast i obaveza da pozovemo eminentne stručnjake i eksperte iz oblasti sporta, kao i lekare i nutricioniste da svojim učešćem u ovom projektu pruže svoj doprinos idejama za koje se zalažemo. Biće nam zadovoljstvo da objavimo vaše autorske članke na sajtu. Takođe pozivamo entuzijaste da postanu blogeri i da se na taj način pridruže kreiranju nove slike Srbije koja zna i ceni vrednosti zdravih stilova života, sporta i atletike.


Gotemeler: Na Srbiji je da odluči da li će ući u NATO - European Western Balkans\nGotemeler: Na Srbiji je da odluči da li će ući u NATO\nAutor EWB 10. 07. 2018. 11. 07. 2018.\nRouz Gotemeler; Foto: Beogradski bezbednosni forum / Aleksandar Anđić\nBRISEL – Srbija je dobar partner NATO-a i na njoj je da sama odluči o eventualnom ulasku u Alijansu, izjavila je danas zamenica generalnog sekretara te vojne alijanse Rouz Gotemeler.\nGotemeler smatra da Srbiji partnerstvo sa Alijansom doprinosi većoj bezbednosti i prosperitetu građana i zbog toga, kaže, NATO pomaže u održavanju stabilnosti u regionu.\n“NATO apsolutno poštuje poziciju svake zemlje sa kojom sarađuje, kao i poziciju svojih članica, koje same prave izbore za sebe po pitanju bezbednosti. Na Srbiji je da odluči po pitanju eventualnog ulaska u NATO, znam da postoji kod vas interes za članstvo u EU i to je dobro”, izjavila je Gotemeler uoči samita NATO u Briselu, kojem će prisustvovati i predsednik SAD Donald Tramp.\nIstiče da Alijansa ceni partnerstvo sa Srbijom, kao i da na to partnerstvo gleda kao na unapređenje bezbednosti na Zapadnom Balkanu, što je, kaže, važno i za celu NATO zajednicu i NATO prostor.\n“Zato smo odlučni da nastavimo saradnju sa Srbijom koja učestvuje u vežbama sa NATO. Mislim da će to biti u fokusu ove godine i Srbija će početkom jeseni biti domaćin godišnje vežbe o upravljanju posledicama prirodnih katastrofa”, rekla je Gotemeler.\nPrema njenim rečima, to će biti dobra prilika da se uvežba reagovanje na prirodne katastrofe, kao što su poplave, požari i snežne padavine koje su česte na Zapadnom Balkanu, kao i da zemlje u regionu zajedno rade u takvim situacijama, jer je to, podvlači, dobro za sve građane.\nNačelnik Sektora za vanredne situacije MUP-a, Predrag Marić, ranije je najavio da će se te vežbe održati u oktobru u Mladenovcu i Aranđelovcu.\nHan: 2025. ambiciozan, ali izvodljiv rok\nKomisija raspravlja o budućnosti evropske odbrane\nEWB 24. 05. 2017. 26. 05. 2017.\nSIPRI: Srbija je najviše izdvojila za vojsku od svih zemalja Zapadnog Balkana


Demonstracije ispred tornja Tramp\n"Mostovi, a ne zidovi", uzvikivali su demonstranti ispred Trampovog medjunarodnog hotela u Vašingtonu kasno sinoć, misleći time na obećanje novoizabranog predsednika Donalda Trampa da će izgraditi zid duž južne američke granice kako bi sprečio ulazak u zemlju Meksikanaca, koje Tramp opisuje kao "kriminalce" i "silovatelje".\nTokom četvrte noći demonstracija širom zemlje od kako je Tramp u utorak pobedio na izborima, demonstranti su u nedelju uveče održali bdenje sa svećama ispred Bele kuće da bi potom odšetali niz aveniju Pensilvanija do Trampovog hotela gde su blokirali saobraćaj i uzvikivali "Odbacujemo novoizabranog predsednika".\nDemonstranti su izašli na ulice i parkove i širom drugih delova Sjedinjenih Država i preko 2.000 ljudi su marširale od Junion Skvera na Mehnetnu do Kule Tramp, gde živi novoizabrani predsednik i gde je održavao sastanak sa svojim tranzitnim timom.\n"Jednostavno ne želim da Donald Tramp rukovodi ovom zemljom i uči našu decu rasizmu, seksizmu i netrpeljivosti.", rekla je učesnica protesta, 30-godišnja modna kreatorka Noemi Abad za AP. "On mora da ode... nema mesta rasizmu u američkom društvu."


Radionica kaligrafije održana u Bihaću - Trebevic.net\nU Bihaću je održana radionica kaligrafije u organizaciji Pravoslavnog centra za mlade Mitropolije dabrobosanske “Sveti Petar Sarajevski”.\nRadionica kaligrafije, koja je održana proteklog vikenda, realizovana je u okviru projekta “Upoznaj zemlju da bi je volio”, koji je podržan iz granta američke Ambasade u BiH.\nTokom realizacije radionice, mladi iz Pravoslavne crkve, Katoličke crkve i Islamske zajednice iz Bihaća imali su priliku da se upoznaju o osnovama kaligrafije i njenom primjenom u tradicijama u BiH.\nU okviru radionice polaznici su savladali pisanje kaligrafskim perima i uvježbavali ćirilični font “ustavno pismo”, saopšteno je iz Pravoslavnog centra za mlade.\nKroz prezentacije stekli su znanje o istoriji pisma i kaligrafije, njenoj primjeni u srednjem vijeku, rukopisima značajnim za istoriju i Miroslavljevom jevanđelju.\nPredstavnik Centra za edukaciju odraslih “Nahla” Bihać upoznao je učesnike sa islamskom kaligrafijom, te su tehnikom preslikavanja i tehnikom akril na platnu stekli osnove iz ove umjetnosti.\nOsim Bihaća, radionica kaligrafije biće realizovana i u Zenici, a za kraj projekta planirene su izložbe radova polaznika u ovim gradovima i u Sarajevu.\nroz ovaj projekat Pravoslavni centar za mlade Mitropolije dabrobosanske “Sveti Petar Sarajevski” želi doprinijeti interetničkoj saradnji, međureligijskom dijalogu i zajedničkom životu mladih različitih religijskih i etničkih pripadnosti u BiH kroz susrete, druženje, zajednički rad i posjete vjerskim objektima.


Kako se pravilno koristi leva traka autoputa | Moja Vojvodina\nUpdated: 19 avgusta, 2019\nMreža autoputeva u našoj zemlji od danas je duža za novu deonicu od Obrenovca do Ljiga. Da bi autoput zaista doneo očekivane efekte na polju bezbednosti saobraćaja, potrebno je da poštujemo propise, uključujući i pravilno korišćenje leve (preticajne) trake.\nSigurno vam često dešava da, vozeći u levoj saobraćajnoj traci autoputa, primetite u retrovizoru automobil koji vam se približava velikom brzinom i “ablenduje” da se sklonite kako biste ga propustili. Sa druge strane, i vi ste se verovatno našli u situaciji da vas usporavaju vozila koja se kreću levom trakom autoputa i ne žele da se sklone i omoguće vam da prođete.\nKo je u navedenim slučajevima pravu, a ko greši?\nMeđu nedoumicama koje prema svemu sudeći još uvek muče mnoge vozače, su i pravila kretanja levom trakom autoputa, piše B92.\nKada vam vozač u automobilu iza vašeg signalizira da se pomerite, možete biti u nedoumici kako da reagujete. Naročito ako pretičete jedno ili više vozila i ne možete bezbedno da se vratite u desnu traku ili da završite preticanje bez dodatnog ubrzanja.\nKako treba postupiti u takvom slučaju? Da li ste u obavezi da se sklonite u desnu traku, i kako reagovati ako se vozilo iza vašeg približilo toliko da ugrožava vašu bezbednost? U slučaju kada vas usporava vozilo koje se nalazi ispred, da li imate pravo da upozorite tog vozača zvučnim ili svetlosnim signalom?\nGeneralno, kada je reč o kretanju vozila levom saobraćajnom trakom na autoputu, pored poštovanja saobraćajnih propisa, važno je i da vozači poštuju vreme i potrebe drugih učesnika u saobraćaju. U zakonu je jasno definisano da leva traka na autoputu služi isključivo za preticanje i da se njome nije dozvoljeno kretati duže nego što je potrebno da biste završili započeto preticanje. Nakon toga, vi ste u obavezi da se vratite u desnu traku autoputa.\nTo praktično znači da, ako se krećete levom trakom autoputa, a niste u preticanju, i neko iza vas vam signalizira (ablenduje) da se sklonite u desnu traku i omogućite mu prolaz, vi ste dužni da to i učinite, bez obzira da li se to vozilo po vašoj proceni kreće nedozvoljenom brzinom.\nOsim za preticanje, leva saobraćajna traka može se koristiti samo kada je saobraćajna traka sa njene desne strane zauzeta vozilima koja se kreću u koloni.\nTakođe, u zakonu postoji obaveza da vozač, koji vozi sporo u meri u kojoj ometa normalan saobraćaj, na prvom odgovarajućem mestu omogući da ga drugo vozilo bezbedno pretekne – na autoputu to podrazumeva da se skloni iz leve (preticajne) u desnu traku.\nDa li se treba pomeriti iz leve trake zbog drugog automobila iza vas, čak i ako vozite maksimalnom dozvoljenom brzinom?\nDa. Osim što konstantnom vožnjom levom trakom kršite propise, postoji više razloga zbog čega se vozaču iza vas žuri, moguće je da se radi o hitnom medicinskom slučaju ili nečemu sličnom, a da li se on kreće brzinom većom od dozvoljene, to ne utvrđujete vi, već saobraćajna policija, koja takav prekršaj i sankcioniše.\nKako ablendovanje prelazi u maltretiranje\n“Ablendovanje” nije zabranjeno, a njegova zloupotreba više je pitanje saobraćajne nekulture naših vozača. Ono što vozač koji se kreće iza vas nikako ne bi smeo da radi jeste da vam se primakne bliže nego što je bezbedno. Bezbedno rastojanje zavisi od brzine kretanja i iznosi u metrima polovinu te brzine – ako vozite 100 km/h, minimalno bezbedno rastojanje je 50 m.\nU oba slučaja, i ako je prekoračena dozvoljena brzina i ako vam se vozilo previše približilo, reč je o prekršaju i nebezbednoj vožnji i bahatom ponašanju i saobraćajna policija to treba da sankcioniše. Jedino što vi u tom slučaju možete da uradite jeste da prijavite takvog vozača i vozilo saobraćajnoj policiji.\nNe zaboravite da uključite migavac…\nJoš jedan važan detalj koji je u vezi sa bezbednošću, ali i sa kulturom ponašanja u saobraćaju, jeste upotreba pokazivača pravca.\nKada sa na autoputu odlučite za preticanje i želite da pređete u levu traku, vi ste dužni da uključite levi pokazivač pravca i da ga ostavite uključenog sve dok ne završite preticanje. Tada će i onaj koji se kreće iza vas dobiti jasan signal da vi obavljate preticanje i da se se zbog toga nalazite u levoj traci (i da nakon preticanja imate nameru da se vratite u desnu traku).\nPosle svega ostaje nejasno šta je to što vozače u Srbiji tera da se inate na putu umesto da se ponašaju civilizovano i da ne ulaze u sukobe sa drugim učesnicima u saobraćaju. Jedan od razloga je svakako i uverenje da su odlični vozači i da neće izazvati nesreću, kao i da neće odgovarati za nasilničko ponašanje.\nPrevious articleU Vojvodini 400 dece smešteno u 260 hraniteljskih porodica\nNext articleŠid: Na prodaju imovina “Centroprometa”


Objavljeno: 20:05, 15. Februara 2016.\nMOSKVA , Ruska kompanija „Gasprom” optužila je ukrajinsku kompaniju „Naftogas” za neovlašćeno preuzimanje gasa na teritoriji Ukrajine u vrijednosti od 5,861 miliona dolara. Sudska odluka očekuje se do kraja januara naredne godine, saopšteno je u izvještaju „Gasproma”.\n„Naftogas Ukrajine” se 13. oktobra 2014. godine obratio sudu u Stokholmu sa tužbom protiv „Gasproma”. Ukrajinska kompanija je zatražila da se „Gasprom” obaveže da isplati kompenzaciju za neisporučeni gas za tranzit u vrijednosti od 3,2 milijarde dolara, odnosno 6,2 milijarde dolara sa uračunatim kamatama.\nKrajem aprila prošle godine „Naftogas Ukrajine” je podnio žalbu znatno povećavši svoja potraživanja — prema raznim proračunima, od 11 do 16 miliona dolara. Šesnaestog oktobra 2015. godine „Gasprom” je podnio sudu odgovor na tužbu „Naftogasa” i argumentovanu dokumentaciju, tražeći da ukrajinska kompanija isplati 5,861 milion dolara za neovlašćeno preuzeti gas na teritoriji Ukrajine. Saslušanje je planirano za kraj septembra ove, a odluka će biti donijeta do kraja januara 2017. godine”, piše u izvještaju „Gasproma”. Nezavisne novine


Direktor podelio svoje milione radnicima\nVesti izvor: Kamatica, Dnevnik.hr\nIzvršni direktor Lenova odlučio da podeli svoj bonus radnicima, pokazujući na taj način koliko ceni njihov rad. Novac će biti podeljen svima, od portira do radnika na traci.\nKineski Lenovo poslednjih se godina može pohvaliti odličnim rezultatima na tržištu računara – ova je kompanija trenutno drugi najveći globalni proizvođač PC-a, odmah iza Hewlett-Packarda, a uskoro bi čak mogli preskočiti HP i preuzeti vodeću poziciju na ovom tržištu.\nZahvaljujući ovim rezultatima i povećanju prihoda, izvršnom direktoru Lenova dodeljen je bonus od 5,2 miliona dolara.\nAli, umesto da sav novac zadrži za sebe i počasti se novom vilom, automobilom ili brodom, izvršni direktor Lenova Jang Juančing odlučio se na nesvakidašnji potez – tri miliona dolara od svog bonusa odlučio je da podeli sa zaposlenima na nižim pozicijama u kompaniji (od portira do radnika na proizvodnoj traci), koji takođe nose velike zasluge za uspeh ove kompanije.\nKako prenosi CNN, Juančingov bonus raspodeliće deset hiljada zaposlenih ove kompanije, tako da bi svaki od njih trebalo da dobije oko 314 dolara. To je za mnoge radnike u Kini velik novac, a za neke veći i od njihove mesečne plate.


Prezentuju se prioriteti lokalnih saveta pred zvaničnicima Opštine Peć - Vijesti - Syri i Vizionit\nPrezentuju se prioriteti lokalnih saveta pred zvaničnicima Opštine Peć\nPeć, 22 avgust – Održan je sastanak “Predstavljanje prioriteta lokalnih saveta” koji je organizovan u okviru projekta za osnaživanje aktivnog građanstva na Kosovu.\nCilj ovog sastanka je prezentovanje prioriteta lokalnih saveta i obuhvatanje istih u prioritete radnih planova ili u opštinske prioritete za 2016-tu i 2017-tu godinu.\nNa ovom sastanku je osim prezentacija i diskutovanja o prioritetima lokalnih saveta bilo reči i o načinu odabira prioriteta od strane opštine, za mogućnost naplate troškova za predsednike lokalnih saveta, a što je jedna od zabrinutosti za predstavnike zajednice i samu opštinu, pošto Ministarstvo Finansija nema zakonskog prostora za isplatu komisija, radnih grupa ili predsednika lokalnih saveta kao izabranih predstavnika od same opštine.\nTokom sastanka je ocenjeno, od svih učesnika, da rad organizacije Syri i Vizionit na osnaživanju i podršci predsednika lokalnih saveta i građanskog aktivizma bliže institucija sa zahtevima i svojim žalbama.\nUčesnici na sastanku su bili predsednici lokalnih saveta, zamenik gradonačelnika Opštine Peć, kao i nekoliko predstavnika iz opštinskih direktorijata a koji su direktnije odgovorni za prioritete zajednice.\nSastanak je organizovan u okviru projekta “Aktivno Građanstvo” a koji ima za cilj razvoj i unapređenje aktivnog građanstva na Kosovu, a i koji se realizuje evo već niz godina u rajonima Peći i Prizrena od ovdašnje nevladine organizacije “Syri i Vizionit” a uz podršku od švedske organizacije Olof Palme International Center.


Pod snegom i Jug Engleske i Vels – Nadlanu.com\nPod snegom i Jug Engleske i Vels\nLONDON, 6. januara 2010. (Beta-AP) - Neuobičajeno jake snežne padavine koje su nekim delovima Velike Britanije donele i do 40 centimetara snega i u sredu ugrožavaju drumski, železnički i avio saobraćaj.\nNajteže su pogođeni južna Engleska i južni i jugozapadni delovi Velsa, preneo je Bi-Bi-Si. Škotska, u kojoj je temperatura pala i na minus 20 stepeni, i sever Engleske već nekoliko dana su pod snegom. Na hiljade škola je i u sredu zatvoreno, a skoro polovina zaposlenih nije otišla na posao.\nNa londonskom aerodromu Hitrou, koji važi za najprometniji u Evropi, otkazan je veliki broj letova, a slična situacija je i na aerodromima u Glazgovu i Birmingemu. Londonski aerodrom Getvik u sredu je zatvoren, a zatvoreni su i delovi najvažnijih autoputeva koji povezuju London sa severom zemlje. Železnički saobraćaj je takođe otežan, a na linijama na jugu zemlje saobraća manji broj vozova.\nBritanski hidrometeorološki zavod saopštio je da zemlja prolazi kroz najduži hladni talas od 1981. godine, a očekuje se da će niske temperature potrajati još dve sedmice.


I dalje nema poverenja u investicione fondove - Bizlife.rs\nI dalje nema poverenja u investicione fondove\n07:50 Beograd, 22/11/2011\nInvesticioni fondovi u Srbiji upravljaju imovinom nešto višom od 15,6 miliona evra, što po glavi stanovnika iznosi jedva dva evra. Oni koji su pre četiri godine, u vreme procvata tržišta kapitala investirali svoj novac u fondove, ubrzo su, zbog svetske krize, ostali na trećini uložene vrednosti, pišu Novosti.\n“Već duže vreme najbolje rezultate beleže novčani fondovi koji su u proseku ostvarili prinose od preko 10 odsto na godišnjem nivou, što je veoma dobro uzimajući u obzir da su bili izloženi i riziku kursa i pada pasivnih kamatnih stopa,” kaže za „Novosti“ Milan Marinković, direktor „Fima investa“, koji je i predsednik Udruženja investicionih fondova pri PKS.\nNa pitanje šta da čine oni članovi fondova čija je imovina pala na trećinu prvobitne vrednosti, Marinković odgovara da je raznovrsnost ulaganja najbolji način da se zaštite od preteranog rizika.\n“Ukoliko imovina investitora u akcijama, odnosno fondovima, ne iznosi više od 10 do 15 odsto njihove ukupne imovine, uključujući i nekretnine, onda im se ne preporučuje da prodaju svoje investicione jedinice, pošto je ta klasa imovine sada veoma potcenjena – kaže za „Novosti“ Marko Jovanović, direktor DZU „Ilirika“.\nKoliko tačno iznosi rok na koji bi investicija kroz fondove mogla da bude isplativa, sagovornici Novosti nisu mogli precizno da definišu. Jovanović ističe da se, ako govorimo o prosečnom periodu investiranja, preporučuje rok od najmanje tri do pet godina. “Naravno, vremenski period zavisi od stepena rizika fonda koji je definisan investicionom politikom,” kaže Jovanović. “Svaki ulagač pre nego što se odluči na ulaganje treba pažljivo da prouči investicionu politiku koja se nalazi u prospektu fonda.”


Tag / Rezolucija o Siriji / Vesti online\nTurska podržala rezoluciju Saveta bezbednosti UN o Siriji\nAnkara podržava rezoluciju Saveta bezbednosti Ujedinjenih nacija o prekidu vatre na 30 dana u Siriji za isporuku humanitarne pomoći, navodi se u izjavi portparola Ministarstva spoljnih poslova...\nRusija blokirala SAD: Ništa od rezolucije u Siriji\nRuski veto na rezoluciju o Siriji!\nKina odbrusila Britaniji: Nemojte da "trujete" i vređate!\nRusija: Francuska rezolucija pokriće za teroriste!\nSirija: Sarađivaćemo sa inspektorima UN\nDa li je Rusija popustila u vezi rezolucije o Siriji?\nGeneralna skupština UN usvojila je sinoć rezoluciju koja poziva na političku tranziciju u Siriji, ali je više od 70 zemalja odbilo da glasa "za", među njima i Rusija, jer se u njoj podržava...


Platforma SGA Poslovi predstavlja programski serijal “Shift 2 Games” – Serbian Games Association\nU okviru Asocijacije indsutrije video igara Srbije (SGA), od prošle godine aktivna je platforma SGA Poslovi, “one stop shop” za sve otvorene pozicije u domaćim firmama koje rade u polju gejminga. SGA od marta ove godine pokreće specijalan program “Shift 2 Games”, čiji je cilj da različite karijere i pozicije u gejming industriji približi studentima i mladim profesionalcima, ali i svima drugima koji bi želeli da nastave karijeru u domenu gejminga.\nPlatforma SGA Poslovi razvija se u pravcu koji će, sa jedne strane, proaktivno popularisati razvoj karijera u domaćem gejming sektoru, koji je jedna od najperspektivnijih niša srpske IT i kreativne industrije, i truditi se da, sa druge, proširi i produbi “talent pool” koji je na raspolaganju lokalnom tržištu razvoja video igara. Sa druge strane, on je jedinstvena baza svih poslova u srpskom gejmingu.\nPored svega toga, kroz platformu SGA Poslovi biće organizovane i obuke, programi, partnerstva i promotivne aktivnosti koje će pomoći profesionalcima različitih profila, kako u tehnološkom tako i u kreativnom sektoru, da promene putanje svojih dosadašnjih karijera koje su komplementarne sa potrebama gejming industrije, i usmere ih u tom pravcu.\nPrvi korak u tom smeru je i sasvim novi programski serijal Shift 2 Games, koji će SGA realizovati u saradnji sa svojim kompanijama-članicama, a koji će predstavljati i demistifikovati pojedinačne pozicije za posao u gejmingu kroz intervjue sa onima koji na tim pozicijama već rade. Počev od 9. marta, svakog drugog utorka bavićemo se jednom zanimljivom profesijom u gejmingu, i na taj način se truditi da obuhvatimo različite sektore i departmane u okviru gejming firmi u kojima trenutno u Srbiji radi oko 2000 profesionalaca iz najrazličitijih oblasti.\nNa prvom razgovoru ugostićemo Natašu Isaković koja radi na poziciji Product Owner u beogradskom mobile studiju Two Desperados.\nKroz lične priče nekih od lidera u domaćoj industriji, pričaćemo o tome kako su počeli da rade u gejmingu, kakve su veze njihovog dotadašnjeg formalnog i neformalnog obrazovanja sa poslom koji rade i koji su bili najveći izazovi na početku, ali ćemo i prikazati kako izgleda jedan radni dan, sa kime se najviše sarađuje, koji se alati koriste i kakav je workflow u njima. Publika će kroz Q&A na kraju svake sesije imati priliku da postavi diretkna i konkretna pitanja našim gostima.\nU svemu tome će nam pomoći neke od renomiramih, ali i one manje poznate srpske gejming kompanije, članice SGA koja sada već okuplja skoro 90 kompanija i studija.


Kako će ubuduće izgledati velika matura?\nM. K. 24. novembra 2016. 16:45\nSadašnji osmaci mogli bi da budu prva generacija koja će kroz nekoliko godina polagati novu veliku maturu, ukoliko se koncept i program ispita usvoje do kraja ove školske godine, a taj posao je poveren radnoj grupi koja je nedavno konsituisana.\nPredsednica radne grupe Dragica Pavlović Babić objašnjava u razgovoru za Tanjug da je još rano govoriti o konkretnim rešenjima kada je reč o konceptu i programu mature, ali da bi to, načelno, bio maturski ispit koji bi se sastojao iz određenog broja pojedinačnih ispita.\nKroz rad grupe, biće postignut dogovor šta je ono što je iz srednjoškolskog gradiva neophodno da je učenik savladao, da bi se smatralo da je uspešno okončao svoje obrazovanje.\nNa pitanje koliko bi predmeta, i kojih, obuhvatao budući maturski ispit, Pavlović Babić je istakla da to nije poznato, te da je to možda i prva tačka dnevnog reda radne grupe – da odluči o tome koliko će to biti ispita, kojih, kao i koji nivo znanja se očekuje od učenika.\nPrema njenim rečima, važno je da svi učenici u Srbiji polažu maturu pod istim uslovima, da im ispit bude dostupan i da se održava u njihovim srednjim školama.\nJedna maturska haljina izazvala nezapamćenu buru: „Kako možeš da…\nVelika matura zameniće prijemni na fakultetima\nRadna grupa će razmatrati i načine na koje je maturski ispit koncipiran u drugim zemljama u svetu i regionu, a Pavlović Babić kaže da je važno da možemo da učimo iz iskustava drugih, tako da odmah pronalazimo rešenja koja su dovoljno kvalitetna, ali i realistična.\nTakođe, i da to budu rešenja koja će moći da garantuju da će učenici koji polažu različite predmete, u zavisnosti od obrazovnog profila koji su završili u srednjoj školi, imati iste uslove pod kojima polažu.\n„Razmatramo druge modele da bismo učili na iskustvima drugih i da bismo mogli da predvidimo neke posledice i da ih izbegnemo. A to i jeste posao radne grupe, da radi pametno“, rekla je Pavlović Babić.\nJoš nije utvrđeno da li će se velika matura i koliko vrednovati pri upisu na fakultet, što je još jedan od zadataka Radne grupe.\n„Ideja je da se poveća pravednost ispita i dostupnost visokog obrazovaja ukoliko bismo imali objedninjenu formu, dakle da završni ispit za kraj srednje škole ujedno bude, ili bar jednim delom ,ulazni ispit za univerzitete“, navela je sagovornica Tanjuga.\nRadna grupa imala je svoj prvi sastanak, a rok da završi posao koji joj je poveren je početak maja naredne godine. Prvi koji bi mogli da polažu taj ispit, ukoliko se koncept i program usvoje do kraja ove školske godine bili bi sadašnji osmaci.\nStav je da učenici koji upisuju srednju školu od početka moraju da budu obavešteni o uslovima školovanja i završetka.\n„U međuvremenu, ideje i rešenja koja se planiraju za taj maturski ispit mogu da se probaju bez posledica po učenike, koji neće imati težinu izraženu u oceni ili upisnom kritererijumu za fakultete“, objasnila je Pavlović Babić.\nUpitana da li će posao biti gotov do maja 2017. ona je kazala da je nezahvalno davati prognoze, ali da ima uslova da se to dovrši tokom ove školske godine.\nInače, u radnoj grupi su predstavnici svih profesionalnih grupa i institucija kojih se tiče ovo važno pitanje tiče, kako bi se napravio model koji odgovara učenicicma, budućim studentima.\nradna grupavelika matura


Vozilo za kruševački Mobilni tim za inkluziju Roma (VIDEO) | RTK\nVozilo za kruševački Mobilni tim za inkluziju Roma (VIDEO)\nMobilni tim za inkluziju Roma Gradske uprave Kruševac dobio je vozilo marke Dačija daster kao jedan od najboljih timova u okviru projekta pod nazivom „TARI“.\n„Tehnička podrška inkluziji Roma“ ili skraćeno TARI, naziv je projekta koji finansira Evropska unija u okviru OEBS-a, a Mobilni tim za inkluziju Roma Gradske uprave Kruševac ocenjen je najboljim, među 20 timova iz više gradova Srbije.\nKao nagrada na inkluziji ove i drugih manjinskih grupa, Mobilnom timu uručeno je vozilo marke Dačija daster, a prilikom dodele donacije, između ostalih, bile su prisusutne i zamenica gradonačelnika Jasmina Palurović i načelnica Odeljenja za društvene delatnosti Zorica Jovanović.\nProjekat, čiji je koordinator Zorana Pavlović, započet je u februaru, a trajaće do 20. juna 2015. godine. Među članovima Mobilnog tima su i predstavnici Nacionalne službe za zapošljavanje, Centra za socijalni rad, pedagozi, romski pedagoški asistenti i stručni saradnici.\nPrethodno : Počinje Župska berba 2014. (KOMPLETAN PROGRAM)\nSledeće : Dečja nedelja: „Svako dete srećna lica čuva jedna porodica“ (VIDEO)


Banat i Novi Sad lideri Super lige na kraju jesenjeg dela | Stonitenis.org\nBanat i Novi Sad lideri Super lige na kraju jesenjeg dela\nJesenji deo ligaških takmičenja u Srbiji završen je ovog vikenda. Aktuelni vicešampioni Super lige, Banat kod muškaraca, i Novi Sad kod žena, zimsku pauzu provešće kao lideri najelitnijeg ranga takmičenja.\nNajbolji tim jesenjeg dela prvenstva (foto: fb. Stonoteniski klub Banat)\nUzbudljiva polusezona okončana je mečevima devetog kola Super lige Srbije. U Super ligi za muškarce, zrenjaninski Banat je uspeo da dočeka zimsku pauzu bez poraza, dok su članice Novog Sada u Super ligi za žene uz pomoć set količnika odnele titulu jesenjih šampionki, dok su Unirea i Obilić, sa istim brojem bodova, na drugom i trećem mestu.\nPoslednje kolo Super lige u 2015. godini za neke od ekipa bilo je izuzetno važno, s obzirom da se radilo o derbi mečevima. Susret novosadske Panonije i prokupačkog Topličanina može se okarakterisati kao najuzbudljiviji meč devetog kola, s obzirom da se radi o ekipama koje su, uz Spartak iz Subotice, glavni konkurenti za mesto u Plej ofu.\nDuel dve ekipe, kao što smo već pomenuli, bio je veoma uzbudljiv, o čemu govori i rezultat. Gosti iz Prokuplja uspeli su da nadigraju Novosađane sa 4:3. Još jedan meč ovog kola završen je tim rezultatom, a u pitanju je susret Spartaka i beogradskog IMT-a, u kome su slavili Subotičani. Crvena Zvezda je na svom terenu savladala Požarevac sa 4:1, dok su zrenjaninske ekipe, Banat i Stenes, trifmufovale sa po 4:0 nad Vršcem, odnosno, Partizanom.\nBanat 9 0 18\nCrvena Zvezda 7 2 16\nPožarevac 7 2 16\nSpartak 6 3 15\nTopličanin 5 4 14\nPanonija 5 4 14\nStenes 3 6 12\nVršac 2 7 11\nIMT 1 8 10\nPartizan 0 9 9\nKada je u pitanju poslednje kolo ženske Super lige, može se izdvojiti derbi susret između Novog Sada i Uniree. Neočekivano lako, rezultatom 4:0, Novosađanke su slavile u ovom meču i tako osigurale jesenju titulu. Gradski derbi između Radničkog i Vojvodine pripao je aktuelnom šampionu Super lige, sa 4:2, dok je Vršac na svom terenu poražen od Sente, istim rezultatom. Obilić je na svom terenu slavio protiv Panonije, sa 4:1, dok je u uzbudljivom meču u Nikolincima Čoka savladala domaću ekipu nakon meča dublova.\nNovi Sad 8 1 17\nUnirea 8 1 17\nObilić 8 1 17\nSenta 6 3 15\nVršac 5 4 14\nPanonija 4 5 13\nRadnički 3 6 12\nRapid 1 8 10\nVojvodina 1 8 10\nČoka 1 8 10\nNastavak, odnosno, početak drugog dela sezone, krenuće od 23. i 24. januara 2016.


Niška televizija » Bez dogovora u Briselu\nTagovi: Brisel, Hasim Taci, Ivica Dačić, Ketrin Eston, pregovori\nPremijer Srbije Ivica Dačić rekao je u Briselu da nije postignut dogovor o pravosuđu, jer je Priština ostala pri neprihvatljivom zahtevu da se u nadležnost suda u Mitrovici uključe i albanske opštine.\nRekao je da je Srbija ispunila sve što se od nje tražilo u oblasti pravosuđa, ali da je prištinska strana odstupila od dogovora insistirajući na tome da se u nadležnost suda u Mitrovici uključe i albanske opštine.\n„Želim da još jednom istaknem naše principijelno opredeljenje, a to je da smatramo da i u ovoj oblasti treba da se uvažava realnost na terenu, a to znači da se dođe do praktičnog rešenja koje je primenjivo. To praktično rešenje podrazumeva i da se mora imati u vidu posebnost četiri opštine na severu Kosova i Metohije“, istakao je Dačić.\nProsto ne bi bilo dobro da albanski sudija sudi u Zubinom Potoku ili Leposaviću, kao što srpski sudija ne bi trebalo da sudi u Đakovici, kaže Dačić.\nKako je rekao, zahtev Prištine bi značio da se četiri srpske opštine na severu utope u albanske opštine na jugu, što nije u skladu sa Briselskim sporazumom.\n„Ovi drugi predlozi koji su dolazili sa prištinske strane praktično znače da će sever Kosova biti obuhvaćen u jednu albansku sredinu gde će Albanci činiti 65 do 75 odsto stanovništva. To za nas jednostavno nije prihvatljivo“, rekao je Dačić.\nPremijer je istakao da se uprkos svemu nada da će izveštaj visoke predstavnice Ketrin Ešton u ponedeljak biti pozitivan.\n„Ako izveštaj bude objektivan, videće se da je Srbija učinila apsolutno sve da ispuni uslove za dobijanje datuma (za početak pristupnih pregovora)“, rekao je premijer Srbije.\nEkspertske radne grupe će tokom vikenda nastaviti da razgovaraju na ovu temu, rekao je Dačić i dodao da je moguće da će u međuvremenu doći do rešenja.\nDačić je rekao da se neće pre januara ponovo sastati sa kosovskim premijerom Hašimom Tačijem, ali da očekuje nastavak dijaloga u vezi sa drugim temama kao što je naplata carina i imovinska pitanja.\nPrethodno je kosovski premijer Hašim Tači rekao da je sastanak bio konstruktivan i da postoji puna saglasnost o potpunom poštovanju kosovskog pravosudnog sistema. Rekao je i da će stručna tela nastaviti da rade na rešavanju preostalih tehničkih pitanja.\nDanašnji razgovori u Briselu o pravosuđu na Kosovu najavljivani su kao ključni za odluku Evropskog saveta o zakazivanju prve međuvladine konferencije Srbije i EU koja bi trebalo da označi početak pristupnih pergovora s EU.\nBranislav Jovanović: Zašto se đaci ne šalju u odmaralište Divljana? (VIDEO)


NIKAD VIŠE Micov: Reprezentacija Srbije? Nema šanse, to je za mene završena priča\nKošarkaš turskog Galatasaraja Vladimir Micov izjavio je da je reprezentacija Srbije za njega završena priča.\nDA LI JE PARTIZAN OŠTEĆEN U PODGORICI? Diskutabilne sudijske odluke presudile u finišu - procenite sami /VIDEO/\nSudijske odluke u "Morači" možda nisu direktno odredile pitanje pobednika, ali su i te kako uticale na isto.\n(UŽIVO) Đoković - Nadal, šta se ovo dešava u rimskom finalu?! Sada je Rafa napravio brejk!


Freedom House: “Vučić ide Orbanovim stopama” – Haber.ba\nVeliki dio izvještaja o stanju medija u Evropi, Freedom House je posvetio Srbiji i Mađarskoj kao primjerima gušenja medijskih sloboda.\nGlavna autorka izvještaja Sara Repuči za “Glas Amerike” kaže da “situacija u Srbiji nije najgora ikad, ali da je uočljiv pad medijskih sloboda otkad je na vlasti Aleksandar Vučić, i da zaista postoji ozbiljan razlog za brigu”.\nU izvještaju o slobodi medija, vladavina predsednika Srbije Aleksandra Vučića poredi se sa vladavinom mađarskog premijera Viktora Orbana – konstatuje se da obojica guše kritičko novinarstvo, konsoliduju vlasništvo nad medijima u rukama bliskih saradnika i time osiguravaju da mediji koji imaju najveću gledanost podržavaju vladu i blate njene protivnike.\nNove metode kontrole medija – suptilni pritisci\nPosljednjih godina, ističe se u izvještaju, pojavio se novi set alata kojim neliberalni lideri potpuno preuzimaju kontrolu nad medijima. Među metodama koje se koriste su zakonske i ekonomske strategije, kojima se pritiskaju mediji kritički nastrojeni prema vlasti, a podržavaju oni koji o njoj pozitivno izvještavaju. Te metode su suptilne i tihe, i pošto se primjene teško je vratiti se nazad. Kada se proces kooptacije završi, mediji postaju dio sistema i jedan od stubova ostanka na vlasti, navodi se u izvještaju.\nSara Repuči iz Freedom House-a za Glas Amerike objašnjava da model takozvane “kooptacije medija” može da bude opasniji od klasične cenzure.\n”Ove metode su mnogo suptilnije od hapšenja ili nasilja koje bismo vidjeli u tradicionalnim diktaturama. Međunarodni akteri, koji bi htjeli da Srbija bude u skladu sa nekim standardima, ne bi mogli da upru prstom u konkretne taktike koje utiču na to da građani ne mogu da budu objektivno informisani. Ovaj metod je opasniji, jer je veoma podmukao i prikriven. Na primjer, konstantne posjete poreske inspekcije su taktika koja je potpuno legalna, a koja može da nanese štetu medijima koji prolaze kroz te istrage godinu za godinom. Imamo primjer medija u Srbiji (portal Južne vesti, prim.nov) koji je pet puta za pet godina posjećivala poreska inspekcija. I takav tretman može da ućutka medij koji kritikuje vladu“, upozorava Repuči.\nAtmosfera straha i paralelna realnost\nNeliberalni lideri, navodi Freedom House, signaliziraju da su prijetnje novinarima dozvoljene, učestvuju u agresiji, a ne traže da se ti slučajevi brzo i efikasno riješavaju. Na taj način stvaraju atmosferu straha i nekažnjivosti, u kojoj novinari znaju da je izvještavanje o vladajućiim strukturama rizično. U izvještaju se, kao primer, navodi napad na kuću novinara Milana Jovanovića u decembru 2018.\nU izvještaju se konstatuje i da, paralelno sa finansijskim pritiscima na nezavisne i kritičke medije, vlada na različite načine daje novac prorežimskim medijima. Freedom House bilježi da su ljudi bliski SNS privatizovali nekoliko medija, a posebno se ističe visoki zvaničnik SNS, koji je kupio dvije televizije sa nacionalnom frekvencijom.\nOcijenjuje se da su medijski zakoni u Srbiji dobro formulisani, ali da je očigledan manjak kapaciteta da se primjene.\nNeliberalni lideri u Srbiji i Mađarskoj, prema ocjeni izvještaja, su majstori i u konstruisanju pozitivnih narativa o sebi i nove realnosti, a u tome veliku ulogu imaju državni mediji. Dodaje se i da je srpski predsjednik Vučić nepobjediv” kada je riječ o davanju intervjua “prijateljskim” medijima, kao i da se pred lokalne izbore 2018. četiri puta više izvještavalo o predsjedniku i vladajućoj SNS nego o preostale 23 liste zajedno.\nKako mediji izvještavaju samo o Vučiću\nKada se u kontrolisanim medijima stvara paralelna realnost, a građani se oslanjaju na te medije da bi bili informisani – promjene su teške, ali ne i nemoguće, kaže Repuči.\n“Veoma je teško, u tome je i poenta kooptacije medija – kontrolišete poruke koje ljudi primaju, a posredno i to kako će da razmišljaju. Tome se moraju suprostaviti građani, akteri u civilnom društvu i nezavisni novinari koji će svoje poruke da objavljuju na društvenim mrežama, da nekako zaobiđu mainstream medije. Te poruke neće stići do cijele populacije, ali hoće do ključnih aktera u publici, koji onda mogu da postanu aktivniji, da pokrenu proteste“.\nFreedom House piše da kooptacija medija u Srbiji još nije kompletirana kao u Mađarskoj, a Sara Repuči za “Glas Amerike” kaže da je – kad se ove metode jednom primjene – teško naći izlaz iz te situacije.\n“Srbija je demokratska zemlja, i dalje postoji šansa za rotacijom moći, i dalje možemo da budemo optimisti i vjerujemo da će se nešto promijeniti. Ali, uzimajući sve u obzir, situacija je veoma ozbiljna. Veoma je teško, kada se ovakve mjere jednom preduzmu i norme u zemlji promijene, veoma je teško vratiti se na staro“, kaže Repuči.\n“EU mora biti glasnija, ali i građani ne treba da šute”\nU izvještaju navodi se da su Orban i Vučić uspjeli da centralizuju moć i onesposobe sistem kontrole i ravnoteže, a da su im u tome pomogle neefikasana opozicija i evropska podrška.\nGlavna autorka izvještaja kaže za Glas Amerike da “posao EU nije da poziva svakoga na odgovornost, ali da kritka na račun medijske situacije u Srbiji mora biti glasnija”. Ipak, kaže da EU nije jedina koja to treba da radi.\n”Vladu na odgovornost moraju pozvati različite strane. Najprije, građani moraju da shvate šta se dešava u njihovoj zemlji i da na izborima smijene vladu, i dalje postoje izbori u Srbiji. Ali, svakako i međunarodna zajednica treba da odigra svoju ulogu. Srbija je kandidat za EU, i iako je EU kritikovala neke od ovih taktika, ta kritika nije toliko snažna koliko bi mogla da bude, srazmjerno uticaju koje ovo ima na potencijalno članstvo Srbije u EU“.\nSara Repuči kaže da se “ne može očekivati da će predsjednik Vučić dozvoliti promjene, već će nastaviti po svom“.\n“Stvari idu na gore i ne znam da li smo dotakli dno. Ali, i građani mogu nešto da urade: mogu da se bore, da protestuju…Promjena mora doći iznutra, to smo vidjeli i u drugim zemljama: Jermeniji, Etiopiji, Maleziji. Tako nešto se dešava. Ljudi dođu do prelomne tačke i kažu da više ne mogu da tolerišu“.\nTeme:Aleksandar Vučić, Freedom House, izdvojeno, Mađarska, Srbija, Viktor Orban\nOtac i sin stajali u dvorištu svoje kuće, u sljedećem trenutku bili su na zemlji\nNakon obdukcije, utvrđeno je da je Eduardo umro zbog izgladnjivanja i zlostavljanja.\nŠvedska izdvaja četiri miliona eura za poboljšanje kvaliteta vazduha u BiH\nVlada Švedska izdvojila je oko četiri miliona eura za projekte koji se odnosi na...\nMohamed Salah se požalio: “Ovo nema veze sa ljubavlju, nisam mogao izaći iz kuće i otići na Bajram-namaz”\nMohamed Salah vratio se u Egipat nakon što je s Liverpoolom osvojio Ligu prvaka...


Resavska pećina – skrivena lepota istočne Srbije – Tajne Putnika\nResavska pećina – skrivena lepota istočne Srbije\nPosted by ivanandrejic on September 28, 2020 September 28, 2020\nPećine su oduvek bile predmet interesovanja. Od skloništa pećinskih ljudi do srednjevekovnih mitova i legendi, danas su pećine turističke atrakcije koje posećuje veliki broj ljudi. Srbija može da se pohvali velikim brojem zanimljivih ,,podzemnih palata,, ali jedinstvena po raznolikosti pećinskog nakita i lepoti koja može da se meri sa najpoznatijim u svetu je Resavska pećina – skrivena lepota istočne Srbije.\nU krečnjačkom brdu Babina glava u istočnoj Srbiji nalazi se Resavska pećina, čija se starost procenjuje na čak 80 miliona godina. To je čini jednom od najstarijih pećina Evrope. Krenite u obilazak pećine uređenom stazom koja prolazi kroz svih 8 dvorana, kako na gornjem tako i na donjem nivou.\nObilazak počinje od “Dvorane sraslih stubova ili kolonada” koja je tako nazvana zbog brojnih stubova žućkaste boje koji su nastali spajanjem stalagmita i stalaktita u stubove koji se prostiru celom dužinom pećine.\nPut se nastavlja ka “Dvorani košnica“ koja svoje ime duguje grupi od tri stalagmita koji podsećaju na stare košnice nekada pravljene od pruća i blata. Drugi i treću dvoranu spaja kanal crvenih breča, sastavljenih od fragmenata različitih stena povezanih vezivnom supstancom. Crvene breče su osobenost Resavske pećine – ona je jedina u Srbiji gde ih možete videti, a izuzetno se retko viđaju i u drugim pećinama u Evropi. U Resavskoj pećini ćete u svakom trenutku prepoznati neki odredjeni oblik, nešto što će vas podsećati na već vidjenu figuru – patulje, babu i dedu, Titanik, zmajeve, pa čak i osobe. Koliko god puta da posetite pećinu, uvek ćete videti nešto novo.\nHodajući Kanjonskim kanalom stići ćete do treće Resavske dvorane nazvane „Predvorje istorije“ jer su u njoj nađeni kamena sekira, vrhovi kopalja, kao i ognjište praistorijskog čoveka ali i lobanja izumrle životinjske vrste polarne lisice. Ovde se nalaze i okamenjene pećinske zavese nazvane „Pećinske orgulje“ zbog zanimljivih zvukova koje proizvode, a koje odzvanjaju pećinom poput muzike.\n“Bobanova dvorana” nazvana je po najmlađem speleologu koji je u nju ušao, a poznata je po zidnom nakitu koji je zbog neobičnog oblika koji podseća na skup ljudskih lobanja, dobio naziv po spomeniku Ćele kula. Iz Bobanove dvorane preko male galerije stići ćete do sedme dvorane resavske pećine nazvane „Koralni kanal“.\nPo izlasku iz pećine imaćete utisak da ste otkrili jedan potpuno novi svet, i želećete da što pre posetite ponovo kako biste iz nekog drugog ugla posmatrali sav taj nakit koji se stvarao milionima godina.\nSve informacije oko posete pećini možete pročitati na sajtu Resavske pećine. Osim radnog vremena, cena ulaznica i ostalih pojedinosti koje možete videti na sajtu, bitno je da znate da je temperatura u pećini u svako doba godine ista i iznosi 7 stepena tako da je obavezno poneti jaknu čak i u toplim letnjim mesecima.\nPrevious Post Nacionalni Park Tara – od posmatranja medveda do aktivnog turizma\nNext Post Despotovac – spoj bogate istorije i čudesne prirode


URA: Osuđeni korupcionaš može u državnu upravu a 50% mladih čeka posao na Birou rada\nO namjerama Vlade da usvaja evropske tekovine i da se bori za vladavinu prava možda najbolje govori situacija po kojoj je osuđeni korupcionaš iz redova SD-a Nebojša Obradović poslije presude dobio novi posao u Ministarstvu saobraćaja, saopštili su danas iz Građanskog pokreta URA.\n“Vlada je opet zatajila na ispitu na kojem se polaže spremnost države da se uhvati u koštac sa onim što nam u svakom izvještaju predstavljaju sa međunarodnih adresa kao rak-ranu naše države – korupciju. Da je Vlada razriješila Obradovića nakon pravosnažne presude za korupciju u produženom trajanju, naredne tri godine ne bi mogao da obavlja bilo kakvu javnu funkciju. Zbog toga je Vlada “čekala” skoro dvije godine, da osuđeni korupcionaš Obradović sam podnese ostavku, kako bi ga njegova partija samo rasporedila na neko drugo mjesto u javnom sektoru” kazali su u pokretu URA.\nDodaju da je još jednom na djelu prikazan sistem vrijednosti koje zagovaraju Demokratska partija socijalista i Socijaldemokrate.\n“Najbolji đaci na Birou rada a osuđeni korupcionaši u državnoj upravi. Pošteni radnici na ulici a osuđeni korupcionaši u kabinetskim foteljama. Svaki treći građanin u zoni siromaštva, a kokteli Socijaldemokrata na platnom spisku države – to su vrijednosti koje neće od ove zemlje nikada napraviti normalno mjesto za život”, zaključuju oni.


Komunikacije i obrada signala - BioSense\nU okviru buduće integrisane univerzalne IKT platforme za poljoprivredne proizvođače, cilj je da se postigne automatska i nezavisna operacija raznih vrsta uređaja koje čine „internet svega“ (eng. Internet of Things – IoT). Postići efikasno, autonomno i inteligentno funkcionisanje senzorskih mreža velikih razmera predstavlja poseban naučni i tehnološki izazov. Kako sinhronizovati milione ovakvih uređaja?\nKako vršiti merenja sa dovoljnom prostornom i vremenskom rezolucijom, a da se istovremeno obezbedi dug životni vek mreže, uprkos ograničenom baterijskom napajanju senzora? Kako senzor ili grupa senzora znaju kada treba da pošalju podatke koje su prikupili i u kojim količinama? Da li su konvencionalne komunikacione tehnologije i protokoli dovoljno dobri da podrže transfer ogromnih količina IoT podataka do „oblaka“? Grupa za telekomunikacije i obradu podataka bavi se upravo rešavanjem problema u akviziciji, komunikaciji i skladištenju podataka, kao i pitanjima „kolektivne inteligencije“ i autonomne operacije umreženih uređaja. Grupa izvodi najsavremenija naučna istraživanja i razvija nove tehnologije koje se bave navedenim izazovima, uključujući i nedavno predloženi koncept CONDENSE, u okviru kog se konvencionalno razdvojeni procesi komunikacija i obrade podataka integrišu radi razvijanja superefikasnih rešenja za IoT.\nKonkretno, grupa se bavi bežičnim senzorskim mrežama i bežičnim pristupnim mrežama. U domenu bežičnih senzorskih mreža, ekspertiza grupe uključuje hardver i operativne sisteme senzora, komunikacione protokole, kao i interakciju senzora sa kamerama i bespilotnim letelicama. Pored toga, grupa se bavi naprednim tehnologijama u oblasti obrade informacija u okviru mreže, što obuhvata distribuirano zaključivanje, praćenje, skladištenje velikih količina podataka i analitiku na njima, kao i optimizaciju. Što se tiče bežičnog pristupa, fokus je na LTE/LTE-A protokolima, machine-to-machine servisima, kao i na evoluciji 4G/5G.


Tanjug 24. marta 2021. 11:43\nBEOGRAD – Beograd je za uređenje Staza zdravlja u Banjičkoj – Bajfordovoj i Zvezdarskoj šumi, danas dobio prvi milion dinara u okviru projekta „Otvori plavi krug“, a ta sredstva gradonačelniku Zoranu Radojičicu uručio je generalni direktor danske kompanije Novo Noridisk Srbija Aleksandar Popović.\nTo je prva od pet planiranih donacija u okrviru projekta koji ima za cilj suzbijanje dijabetesa i gojaznosti u urbanim sredinama.\nDonacija je aktivirana nakon što je više od hiljadu korisnika preuzelo mobilnu aplikaciju „Otvori plavi krug“ koja ih podstiče da budu fizički aktivni i edukuju se o dijabetesu, gojaznosti i komplikacijama koje oni nose.\nObilazeći radove na uređenju 2,3 kilometra pešačkih staza u Bajfordovoj šumi, gradonačelnik Zoran Radojičić zahvalio je svima koji su preuzeli aplikaciju i koji redovnim šetnjama prave korake ka boljem zdravlju ali i uređenijem Beogradu.\n„Beograd je nedavno postao deo globalne kampanje ‘Gradovi koji menjaju dijabetes’ kompanije Novo Nordisk, i tako se pridružio porodici od 30 metropola koji su opredeljeni za proaktivne strategije u borbi protiv porasta broja obolelih od dijabetesa“, naveo je gradonačelnik.\nGeneralni direktor kompanije Novo Nordisk Srbija Aleksandar Popović rekao je da mu je veliko zadovoljstvo da vidi kako projekat „Otvori plavi krug“ raste iz dana u dan i ostvaruje ciljeve.\n„Naš sledeći cilj je da do 1. jula zajedno sakupimo ukupno 10.000 kilometara kroz šetnje zabeležene aplikacijom, ali i kroz organizovane kolektivne šetnje koje će voditi medicinski radnici i koje ćemo pokrenuti čim to epidemijski uslovi dozvole. Svakim korakom blži smo novoj donaciji a sve dalji od nezdravog načina života, gojaznosti i dijabetesa“, rekao je Popovicj.\nDirektor JKP „Zelenilo Beograd“ Slobodan Stanojevć najavio je da će radovi na obe staze biti završeni u aprilu.\n„Na uređenim stazama moći će da se šeta ili trči u gotovo svim vremenskim uslovima zahvaljujući tome što je stara podloga zamenjena kamenim agregatima i rizlom, što omogućava bolju drenažu staze i njeno korišćenje i tokom kišnih i snežnih dana“, rekao je Stanojević.\nZa programe u oblasti zdravstva skoro 16 miliona dinara\nGradjani Srbije biće oslobodjeni putarina u S. Makedoniji od…\nPucnjava na Lešću, ranjen muškarac


Crna Gora ponovo u redu za UN | PCNEN\nCrna Gora ponovo u redu za UN\nObjavljeno: 31.08.2004, 23:04h\nDrzava koja iskoristi pravo izlaska iz SCG ne nasledjuje i pravo na medjunarodnopravni subjektivitet\nPiše: Biljana Cpajak\nHoce li Crna Gora opet sanjati medjunarodno priznanje, cekajuci u redu, na zacelju, da nekako dodje do svoje stolice u Ujedinjenim nacijama ili Savetu Evrope? Verovatno hoce, pogotovo ukoliko, mimo volje sveta, odluci da ranije izadje iz zajednice sa Srbijom i krene putem samostalnosti.\nPrasina koju poslednjih dana ponovo iz referendumskog ugla dizu crnogorski celnici u svetlu, Ustavnom poveljom inace zacrtanih, neposrednih izbora za Skupstinu Srbije i Crne Gore, prelama se tako da jasno ukazuje na njihov konacan cilj. Tvrde da izbore za skupstinu drzavne zajednice (predvidjene za februar sledece godine) u Crnoj Gori nece biti moguce odrzati pre sprovodjenja referenduma i isticu da je „na to pitanje crnogorska vlast i defintivno stavila tacku”. Uvereni da ce gradjani dati glas za svoju drzavu i njenu nezavisnost, oni kazu da ce se samo pod uslovom da na referendumu pobedi opcija za drzavnu zajednicu sprovesti pomenuti izbori.\nPo njima je, dakle, razlaz gotovo izvestan, a pitanje sta se time gubi gotovo da se ni ne postavlja.\nKo odlazi ne nasledjuje\nMogucnost da sadasnje drzave clanice krenu suprotnim pravcima pravno nije sporna. Ali, prema preovladjujucem tumacenju Ustavne povelje, tek po isteku perioda od tri godine od njenog usvajanja otvara se pravo za pokretanje postupka za istupanje iz drzavne zajednice.\nCena eventualne promene drzavnog statusa, s kojom crnogorska vlast ocigledno zuri, samo je nacelno navedena u najvisem pravnom aktu SCG: drzava clanica koja iskoristi pravo izlaska iz sadasnje zajednice ne nasledjuje pravo na medjunarodnopravni subjektivitet.\nDragan Stojanovic, profesor Pravnog fakulteta u Nisu, objasnjava najpre da pitanje pravnog nasledjivanja nije unutrasnja stvar Srbije, odnosno Crne Gore, nego zavisi od onih medjunarodnih institucija u kojima je drzavna zajednica clan i zato istice da je pitanje kako bi one prihvatile to razdvajanje.\nSetimo se samo da smo mi i Ustavom od 1992. godine smatrali da je SR Jugoslavija sukcesor nekadasnje SFRJ, pa „od toga nije bilo nista”.\nZnaci, nije toliko bitno sta pise u Ustavnoj povelji, vec kako ce te medjunarodne organizacije reagovati i da li ce one eventualnu promenu uopste priznati, navodi on, uveren da sigurno ne mozemo da pretendujemo na status koji je svojevremeno imala Rusija posle raspada SSR-a.\nBuduci da je u Ustavnoj povelji zapisano samo da se u slucaju istupanja iz drzavne zajednice sva sporna pitanja posebno regulisu izmedju drzave-sledbenika i osamostaljene drzave, zamolili smo naseg sagovornika da se upusti u hipoteze i da nam objasni sta bi to moglo da znaci.\n– Redosled poteza bio bi otprilike ovaj: ako Crna Gora proklamuje svoju nezavisnost, a Srbija automatski zadrzava svoj medjunarodnopravni subjektivitet, dakle da nema potrebe da ponovo bude primljena u UN, Savet Evrope itd, onda bi Crna Gora morala da dobije medjunarodnopravni subjektivitet, da bismo uopste pregovarali – kaze on.\nMada prvo istice da tu nema bogzna sta da se deli, jer je sve manje-vise podeljeno (time sto je sva imovina na teritoriji drzave clanice njena imovina, a drzavna zajednica, zapravo, ni nema svoju imovinu, tacnije „nema je unutra, a ima je nesto spolja”), naglasava da bi se iz razdruzivanja pojavio niz spornih, ozbiljnih i prakticnih pitanja, kao sto su recimo imovinska pitanja i pitanje drzavljanstva. Sve do dileme o pravnom stutusu crnogorskih studenata u Srbiji, koji bi se tretirali kao stranci i placali skolarinu hiljadu i po dolara.\nU temi sta bi ko izgubio ukoliko bio doslo do razlaza dvoclane zajednice postoji, naravno, i druga strana. Ako bi Crna Gora izasla iz SCG, Srbija bi, barem prema slovu Ustavne povelje, trebalo da bude zasticena sto se tice Kosova. U njoj se kaze da bi se Rezolucija 1244 Saveta bezbednosti odnosila i u celosti vazila za Srbiju kao sledbenika.\nProf. Stojanovic misli, medjutim, da bi u toj pretpostavljenoj situaciji razdvajanja Srbija izgubila mnogo sa politickog aspekta, navodeci, izmedju ostalog, da se trecina stanovnika u Crnoj Gori deklarisala kao Srbi, sto bi, samo po sebi, donelo „jedan nezgodan razlaz”. Pojavio bi se i citav niz politickih posledica, od destabilizacije koju donosi svaki raspad, pa i ovakve zajednice, do izolovanijeg polozaja zemlje i gubljenja kredibiliteta u medjunarodnoj zajednici, koja bi se, recimo, pitala kako ce Srbija sa Albancima, kada ne moze ni sa Crnogorcima.\n– Jedno je pitanje kako mi tretiramo nase akte, drugo je pitanje kako ih razume Crna Gora, a sustinsko je kako ih razume Evropa – podvlaci nas sagovornik, koji misli da su na sceni politicka merila, pa mu se cini da ce se „Crna Gora razdruziti onda kad joj to Evropa dozvoli, a ne kada to kaze Milo DJukanovic”.\n– Ako je DJukanovic toliko ubedjen u uspeh referenduma, ne vidim razlog zasto mu smetaju izbori, jer bi onda jos ubedljivije pobedio na njima – kaze ovaj profesor, dodajuci da se „to nekako ne uklapa”.


Dačić poručio premijeru Bugarske: Stav EU nije da je Kosovo nezavisno, i to ima da poštuješ! | Vestinet.rs\nPočetna AKTUELNO\tDačić poručio premijeru Bugarske: Stav EU nije da je Kosovo nezavisno, i to ima da poštuješ!\nDačić poručio premijeru Bugarske: Stav EU nije da je Kosovo nezavisno, i to ima da poštuješ!\nMinistar spoljnih poslova Srbije Ivica Dačić izjavio je danas da stav Evropske unije nije da je KiM nezavisno i da bugarski premijer Bojko Borisov, koji tvrdi da jeste, mora da poštuje taj stav, a ne da drži pridike budućem šefu diplomatije EU Žosepu Borelu.\nOn je to rekao za RTS povodom izjave Borisova da bi Borel kao budući šef diplomatije EU trebalo da zastupa stav cele Unije i da, bez obzira što Španija ne priznaje nezavisnost Kosova a druge države članice priznaju, pa bi u skladu s tim trebalo da postupa.\n„Bojko, da ti kažem jednu stvar, stav EU nije da je Kosovo nezavisna država. Ti, Bojko, ima da poštuješ stav EU, a ne da držiš lekcije Borelu. Šta znači taj bezobrazluk, na šta to liči. Dosta mi je više toga, da ne pričam da je pre nekoliko meseci dobio naše odlikovanje“, rekao je Dačić.\nOn je kazao da je siguran da se Borel neće ponašati na taj način da će sada podržavati nastojanja nekih država koje su priznale Kosovo.\nGovoreći o izjavi analitičara Boda Vebera da će Borel pomoći Beogradu da shvati da je realnost nezavisnost Kosova, Dačić kaže da bi njima neko trebalo da pomogne i posavetuje ih da je realnost drugačija.\n„Baš će oni da nam drže predavanje. Najviše od svega me nervira licemerje, kada vas neko gleda u oči i priča vam nešto u šta ni sam ne veruje“, rekao je Dačić.\nKomentarišući izjavu nemačke kancelarke Angele Merkel koja je pohvalila Srbiju za ekonomski napredak, srpski šef diplomatije rekao je da smatra da će ta izjava naići na žestoke reakcije opozicionih stranaka koje svakoga ko hvali Srbiju stavljaju na stub srama, a naročito kada se radi o Merkelovoj koja je imala najgoru ocenu za vlast i spoljnu politiku Borisa Tadića i Vuka Jeremića.\n„Mogu da mi kažu šta hoće, ali neka pokažu svoje rezultate. Kada je Merkelova došla da razgovara sa (tadašnjim predsednikom Srbije Borisom) Tadićem uoči izbora 2012. godine, ministar spoljnih poslova je bio Jeremić, a oni kada su izašli sa tog sastanka, ja nisam video bleđe ljude i ljude koji su se više iznenadili onim što je rekla“, rekao je Dačić.\nOn je kazao da nije bio na tom sastanku, ali da je bio na plenarnom i da je za vreme ručka sedeo baš pored Merkelove.\n„A sada imate Angelu Merkel koja hvali Srbiju, i to je velika razlika i veliki pomak u spoljnopolitičkom položaju Srbije. Da li su oni sada na našoj strani, verovatnio nisu u potpunosti, ali se izuzetno promenilo“, zaključio je Dačić.\nBojko BorisovEUIvica DačićKosovonezavisnostSRBIJA\nVikend horoskop: Saznajte koje znakove čekaju burni dani\nTektonski udar: Novi zemljotres od 7,1 stepeni pogodio Kaliforniju – VIDEO\nAustralijski specijalci ubili zarobljenika, jer nisu imali dovoljno mesta u helikopteru!\nKako je gola Džeki Kenedi dobila nadimak, „žbunjić od milion dolara“


Polugodišnje ostvarenje budžeta u Prijepolju daleko od planiranog - PPmedia\nPolugodišnje ostvarenje budžeta u Prijepolju daleko od planiranog\nPosted on\t20 септембра, 2021 2:58 pm by adminpp033\nPrijepolje – Prijepoljski većnici dali su saglasnost i prosledili skupštini na usvajanje predlog odluke o planu detaljne regulacije za korito reke Mileševke. Donošenjem ovog planskog akta, stiču će se uslovi za izgradnju vrtića kod škole u Bostanima i za sanaciju saobraćajnice od Vakufa do manastira Mileševa.\nVećnici su razmatrali šestomesečnim izveštaj o ostvarivanju budžeta za tekuću godinu, i konstatovali da zbog objektivnih razloga on nije na zadovoljavajućem nivou. Takođe, Opštinsko veće je donelo odluku da izdvoji dva miliona dinara za konkurs namenjen za ugradnju solarnih panela.\nKada odbornici Skupštine opštine Prijepolje, na prvoj narednoj sednici usvoje plan detaljne regulacije za korito reke Mileševke biće otklonjene sve zakonske barijere za izgradnju novog vrtića i sanaciju saobraćajnice koja vodi od centra Prijepolja ka manastiru Mileševi, kazao je između ostalog medijima nakon sednice Opštinskog veća predsednik opštine Vladimir Babić.\n– Ovim definitivno rešavamo sve prepreke za izgradnju dečijeg vrtića na Bostanima i stičemo uslove da saniramo saobraćajnicu od Vakufa do manastira Mileševa, što je i obećao predsenik države Aleksandar Vučić prilikom nedavne posete Prijepolju – kazao je prvi čovek opštine Vladimir Babić.\nBrojne javne nabavke u opštini Prijepolje su zakočene, to je proiuzrokovalo da izvršenje budžeta u prvoj polovini godine ne bude na planiranom nivou.\n– Ukoliko uspemo da otkočimo asfaltiranje puteva nadamo se da situacija neće biti slična prošlogodišnjoj. Nije nam drago, što smo uopšte došli u ovako stanje, poteškoća imamo ali se nadam da ćemo ih prevazići – navodi Babić.\nMinistarstvo rudarstva i energetike raspisalo je javni poziv namenjen jedinicama lokalne samouprave za ugradnju solarnih panela. Opština Prijepolje donela je odluku da za ovu namenu opredeli dva miliona dinara.\nPrijepoljski đaci prvaci kojima je opština obećala kupovinu rančeva i pribora za školu, na to će morati da još da pričekaju iako je školska godina u punom jeku. Razlog za to je žalba jednog od ponuđača na javnoj nabavci koju je lokalna samouprava raspisala za ovu namenu.\nVećnici su usvojili šestomesečni izveštaj o stepenu usklađenosti planiranih i realizovanih aktivnosti Javnog komunalnog preduzeća „Lim“ i Regionalne sanitarne deponije „Banjica“.\nОзнаке: korito, Mileševa, Opštinsko veće, vesti prijepolje


Posetite SportBizz konferenciju u Beogradu\nInteresuje vas menadžment u sportu? Ne propustite jubilarnu petu po redu konferenciju SportBizz, u organizaciji Saveza studenata Fakulteta organizacionih nauka, koja je tradicionalno posvećena sportskom menadžmentu i marketingu.\nKonferencija će se održati 17. i 18. marta u prostorijama Fakulteta organizacionih nauka, gde će kroz dvodnevna predavanja svi učesnici imati priliku da iz prve ruke čuju iskustva uspešnih sportista, sportskih menadžera i organizacija koje svojim radom i zalaganjem pomažu u organizaciji sportskih događaja.\nS obzirom da je za nama godina Olimpijskih igara, tema ovogodišnje konferencije SportBizz biće osvrt na ovaj prestižni sportski događaj, ali i otkrivanje svih pojedinosti pomenute manifestacije.\nPodršku u realizaciji konferencije pružiće pored Olimpijskog i Paraolimpijskog komiteta Srbije, sportski novinar Slobodan Šarenac, ali i sportisti Ivana Anđušić Maksimović, Nikola Jakšić, Mihail Dudaš, učesnici Olimpijskih igara u Riju, gde je naša zemlja ostvarila sjajan uspeh, koji kada se u obzir uzme njen broj stanovnika, još više dobija na značaju.\nInicijativu da se učesnicima konferencije SportBizz pruži edukacija iz oblasti sportskog menadžmenta i marketinga, do sada su prepoznali brojni sportski klubovi, individualni sportisti i uvaženi sportski stručnjaci, uz čiju pomoć je postignuto veliko interesovanje kod studenata za ovaj projekat. Delegate pored zanimljivih predavanja očekuje i panel diskusija na temu „Stanje sporta u Srbiji ”, o kojoj će diskutovati zajedno sa stručnim pojedincima iz sfere sporta.\nViše informacija možete pronaći na adresi ssfon.rs/sportbizz